Μαργαρίτα Συγγενιώτου*: Καμία έκπληξη από την κ. Μενδώνη - INDEPENDENTNEWS\nHome / ΑΠΟΨΕΙΣ / Μαργαρίτα Συγγενιώτου*: Καμία έκπληξη από την κ. Μενδώνη\nPosted on 14 Μαΐου, 2020, 5:06 μμ\nΕίναι κοινό μυστικό ότι ο χώρος των εργαζομένων του πολιτισμού είναι εξαιρετικά χαώδης. Μπερδεμένοι και ελλιπείς κωδικοί επαγγελμάτων, αχαρτογράφητο τοπίο, πρακτικά είναι αδύνατον για οποιονδήποτε, υπουργείο ή συνδικαλιστικό φορέα να γνωρίζει τον ακριβή αριθμό των εργαζομένων στον χώρο. Αυτή ήταν, άλλωστε, η μόνιμη δικαιολογία της υπουργού πολιτισμού κ. Λίνας Μενδώνη στην κριτική των ανθρώπων του πολιτισμού και στις κατηγορίες ότι με τις αποσπασματικές και καθυστερημένες αποφάσεις της αφήνει εκτός μέτρων στήριξης ένα πολύ μεγάλο μέρος των εργαζομένων. Δεν προκαλεί έκπληξη, λοιπόν, ότι η εξαγγελία που έκανε στις 7 Μαΐου για δημιουργία Μητρώου Καλλιτεχνών και Δημιουργών αποτέλεσε το πιο προβεβλημένο μέτρο, μία πραγματική τομή που θα έβαζε τέλος στο χαοτικό τοπίο και θα χαρτογραφούσε επαρκώς τον χώρο του πολιτισμού.\nΗ υλοποίηση της πολύ καλής αυτής ιδέας αποδείχτηκε ιδιαιτέρως απογοητευτική. Ξαφνικά την Τετάρτη το βράδυ ο ήδη ανάστατος χώρος του πολιτισμού απέκτησε έναν ακόμα λόγο να ανησυχεί. Αναρτήθηκε από το Υπουργείο Εργασίας και Κοινωνικών Υποθέσεων μία πλατφόρμα με τίτλο “Απογραφή στο Μητρώο Καλλιτεχνών, Δημιουργών και Επαγγελματιών της Τέχνης και του Πολιτισμού”. Όσοι μπήκαν στην πλατφόρμα με τους κωδικούς του taxis αντίκρισαν μία πολύ μεγάλη λίστα επαγγελμάτων μεταξύ των οποίων διακοσμητές βιβλίων με φύλλα χρυσού, στεγνωτές κινηματογραφικών φιλμ, συγγραφείς βιβλίων τσέπης διηγημάτων, αοιδοί χορωδίας κ.α. Αντιθέτως δεν υπήρχαν βασικές κατηγορίες, όπως οι φωτιστές και οι ενδυματολόγοι.\nΘα ήταν κωμικό και πολλοί μίλησαν για ένα νέο Σκόιλ Ελικίκου, αλλά στην πραγματικότητα είναι αρκετά σοβαρό. Το Μητρώο φιλοδοξεί να είναι το βασικό εργαλείο της πολιτιστικής πολιτικής για τον σύγχρονο πολιτισμό. Μία μοναδική ευκαιρία να υπάρχει καταγραφή των εργαζομένων με ό,τι αυτό συνεπάγεται για τα επαγγελματικά και εργασιακά τους δικαιώματα. Μόνο που, παρά τη διαβεβαίωση της υπουργού ότι οι προϋποθέσεις θα συζητηθούν με τους ίδιους τους εργαζόμενους και τις συνδικαλιστικές τους οργανώσεις, κάτι τέτοιο δεν συνέβη. Κανένας δεν ξέρει τι ακριβώς σημαίνει η διετής (με τίτλο σπουδών) ή τετραετής (χωρίς τίτλο) προϋπηρεσία. Πώς τεκμαίρεται; Με αριθμό ενσήμων; Πόσα; Τι είδους ένσημα; Με ποιους κωδικούς; Μπορεί να φαίνεται παράξενο, αλλά ακριβώς αυτά είναι τα προβλήματα που καλείται να λύσει το Μητρώο. Αντί γι’αυτό δημιουργεί περισσότερα.\nΕπιπλέον η πλατφόρμα δεν λειτουργεί σωστά και μόνο ελάχιστοι έχουν καταφέρει να καταγραφούν, κάτι που παγώνει τα χαμόγελα από τις τραγελαφικές περιγραφές των ειδικοτήτων και αυξάνει την ανησυχία.\nΦυσικά κάτω από το βάρος των αντιδράσεων το Υπουργείο Πολιτισμού αναγκάστηκε να εκδώσει δελτίο τύπου στο οποίο διευκρινίζει ότι “Προκειμένου να επισπευσθεί η διαδικασία καταγραφής των εργαζομένων στον Πολιτιστικό και Δημιουργικό Τομέα στην ειδική πλατφόρμα του Υπουργείου\nΕργασίας και Κοινωνικών Υποθέσεων, οι υπηρεσίες του ακολούθησαν την Στατιστική Ταξινόμηση των Επαγγελμάτων (ΣΤΕΠ-92) η οποία βασίζεται στη διάρθρωση της Διεθνούς Τυποποιημένης Ταξινόμησης των Επαγγελμάτων του Διεθνούς Γραφείου Εργασίας, όπως προσαρμόστηκε από την Ευρωπαϊκή Ένωση (ISCO-88 COM).” Όσο, όμως, κι αν ψάξει κανείς στο ΣΤΕΠ 92 δεν θα βρει καμία από τις δεκάδες “παράξενες” ειδικότητες, πράγμα που σημαίνει ότι το ΥΠΠΟ ψεύδεται για μια ακόμη φορά.\nΤο Μητρώο των Εργαζομένων στον Χώρο του Πολιτισμού θα μπορούσε να μετατρέψει την κρίση σε ευκαιρία για εκσυγχρονισμό και νοικοκύρεμα ενός πολύπαθου χώρου. Αντ’αυτού για μια ακόμη φορά εξελίσσεται σε φιάσκο, μια ακόμα ευκαιρία για αρπαχτή.\nΝ. Φίλης (Συνέντευξη): Ο Μητσοτάκης να ανακαλέσει την Κεραμέως στην τάξη έστω και με… βιντεοκλήση


Ξεκίνησε η 14η Εμποροβιοτεχνική Έκθεση Καρδίτσας - Γεωπόνος Τ.Ε. texnologosgeoponos.gr\nHome ΕΙΔΗΣΕΙΣ ΕΚΔΗΛΩΣΕΙΣ ΕΠΙΛΟΓΕΣ ΕΠΙΧΕΙΡΗΣΕΙΣ ΟΙΚΟΝΟΜΙΑ Ξεκίνησε η 14η Εμποροβιοτεχνική Έκθεση Καρδίτσας\nΞεκίνησε η 14η Εμποροβιοτεχνική Έκθεση Καρδίτσας\ntexnologosgeoponos.gr 10:00 π.μ. ΕΙΔΗΣΕΙΣ, ΕΚΔΗΛΩΣΕΙΣ, ΕΠΙΛΟΓΕΣ, ΕΠΙΧΕΙΡΗΣΕΙΣ, ΟΙΚΟΝΟΜΙΑ\nΜε κάθε επισημότητα και με τη συμμετοχή πλήθους κόσμου πραγματοποιήθηκαν, το απόγευμα της Παρασκευής, τα εγκαίνια της 14ης Εμποροβιοτεχνικής Έκθεσης Καρδίτσας που διοργανώνει το Επιμελητήριο Καρδίτσας στον χώρο των παλιών καπναποθηκών.\nΤην κορδέλα των εγκαινίων έκοψε ο Γενικός Γραμματέας του Υπουργείου Οικονομίας, Υποδομών, Ναυτιλίας και Τουρισμού κ. Ηλίας Ξανθάκος ο οποίος και εξήρε το επίπεδο της διοργάνωσης.\nΗ Έκθεση θα διαρκέσει μέχρι και την Τετάρτη 14 Οκτωβρίου, ενώ ο αριθμός των εκθετών φθάνει τους 124.\nΗ ομιλία του Προέδρου του ΕΒΕ\nΣτην ομιλία, ο Πρόεδρος του Επιμελητηρίου κ. Ηλίας Αντωνίου ανέφερε, μεταξύ άλλων, τα ακόλουθα:\n«Το γεγονός ότι στέκομαι εδώ μπροστά σας σήμερα, αποτελεί μια κατ’ αρχήν ΝΙΚΗ του επιχειρηματικού κόσμου, των ΜικροΜεσαίων επιχειρήσεων. Στις απίστευτα αντίξοες συνθήκες που επικρατούν σήμερα στην επιχειρηματικότητα, 110 Εκθέτες ξεπερνούν τον εαυτό τους και εκθέτουν μπροστά σας τα προϊόντα τους. Είναι το υγιές κομμάτι της ΜικροΜεσαίας επιχείρησης αυτό που θα δείτε απόψε.\nΣτεκόμαστε αρωγοί στην προσπάθεια του επιχειρηματία. Στον καθημερινό του αγώνα να επιζήσει, να παράξει, να πληρώσει τις οφειλές του. Η Ελληνική Μικρομεσαία επιχείρηση είναι η μόνη που μπορεί να δώσει λύση στην ανεργία, που δημιουργεί θέσεις εργασίας για τους νέους, που ανοίγει ένα παράθυρο στο αδιέξοδο που ταλανίζει τους νέους ανθρώπους. Για τους λόγους αυτούς πρέπει να στηριχτεί από την Πολιτεία. Χαιρετίζουμε με αισιοδοξία και ελπίδα την είδηση της ίδρυσης Αναπτυξιακής Τράπεζας και περιμένουμε από αυτήν να παράξει αποτελέσματα. Να σταθεί δίπλα στον επιχειρηματία και να αποτελέσει χρήσιμο εργαλείο για την ενίσχυσή του.\nΟ τόπος μας είναι καθαρά αγροτικός νομός. Η δυναμική του πηγάζει από τη γη. Η πολιτεία αντιμετωπίζει τον τελευταίο καιρό τους αγρότες ως επιχειρηματίες. Είναι λοιπόν η κατάλληλη στιγμή, να δημιουργηθούν Προγράμματα ενίσχυσης των νέων αγροτών- επιχειρηματιών. ΘΕΛΟΥΜΕ τους νέους να μένουν στον τόπο τους. ΠΡΕΠΕΙ όμως να δημιουργήσουμε τις κατάλληλες προϋποθέσεις , έτσι ώστε οι νέοι αυτοί άνθρωποι να μπορέσουν να δημιουργήσουν. Καλώ λοιπόν όλους τους νέους αγρότες στη μεγάλη ΟΙΚΟΓΕΝΕΙΑ του Επιμελητηρίου.\nΤους καλώ να εγγραφούν στο Αγροτικό Τμήμα του Επιμελητηρίου που ομόφωνα η Διοίκηση του Επιμελητηρίου μας αποφάσισε να ιδρυθεί.\nΘέλω να επιμείνω στο θέμα των αγροτικών προϊόντων που παράγονται στον τόπο μας. Ποιοι είναι οι λόγοι που παρά το γεγονός ότι πρόκειται για πραγματικά ποιοτικά προϊόντα, δύσκολα βρίσκουν τη θέση τους στο ράφι και ακόμη πιο δύσκολα εξάγονται; Είναι αλήθεια ότι οι παραγόμενες ποσότητες ιδιαίτερα τροφίμων και ποτών , δεν επαρκούν για τον εφοδιασμό μεγάλων αλυσίδων πώλησης τροφίμων. Πραγματικά όμως αυτό που επιζητούμε είναι η ποσότητα ή η ποιότητα; Οι επιχειρηματίες μας τολμούν, καινοτομούν , χρησιμοποιούνε νέες τεχνολογίες. Πρέπει να επενδύσουμε στη μεταποίηση των αγροτικών προϊόντων στον τόπο παραγωγής τους.\nΕμείς από την πλευρά μας, προχωρούμε συντονισμένα σε ένα πλέγμα ενεργειών που σκοπό έχουν αφ’ ενός την επίτευξη του παραπάνω στόχου και αφ’ ετέρου ,τη διαμόρφωση της «καταναλωτικής συνείδησης» των συμπολιτών μας. Θα ξεκινήσουμε ( μετά από συνεννόηση με την Α΄βάθμια και τη Β΄βάθμια Διεύθυνση Εκπαίδευσης) σε επισκέψεις στα σχολεία του Νομού, όπου με διαδραστικό τρόπο θα διδάξουμε στα παιδιά τις ωφέλειες που προκύπτουν από την κατανάλωση των τοπικά παραγόμενων και πραγματικά ποιοτικών προϊόντων μας.\nΕίναι μια προσπάθεια η οποία θα κλιμακωθεί και με επόμενες ενέργειες , έτσι ώστε το μήνυμα να φτάσει σε όλους μας.\nΒρισκόμαστε στο χώρο των Καπναποθηκών, έναν χώρο ιστορικό με μνήμες για τους περισσότερους από εμάς. Ο χώρος αυτό «παίρνει ζωή» για μια βδομάδα το χρόνο. Θεωρούμε ότι θα πρέπει να δημιουργηθεί ένα Μουσείο, στο οποίο οι νεότεροι θα έχουν την ευκαιρία να μάθουν πολλά για την επεξεργασία του καπνού, δουλειά των ξωμάχων των προηγούμενων δεκαετιών, ως ελάχιστο δείγμα τιμής σ’ αυτούς που πότισαν με τον ιδρώτα τους τα χωράφια τους και τον τόπο αυτόν που βρισκόμαστε σήμερα.\nΣτα σχέδια του Επιμελητηρίου είναι η δημιουργία στον χώρο αυτόν ενός μόνιμου Εκθεσιακού χώρου σύγχρονων προδιαγραφών, που θα φιλοξενεί όχι μόνον τη δική μας Έκθεση, αλλά και άλλες κλαδικές εκθέσεις και θα αποτελεί χώρο συνάντησης των μελών μας».\nΏρες λειτουργίας Έκθεσης\nΣάββατο και Κυριακή : 10:30 – 22:00\nΔευτέρα / Τρίτη / Τετάρτη : 17:00 – 22:00\nΞεκίνησε η 14η Εμποροβιοτεχνική Έκθεση Καρδίτσας Reviewed by texnologosgeoponos.gr on 10:00 π.μ. Rating: 5\nΕΙΔΗΣΕΙΣ ΕΚΔΗΛΩΣΕΙΣ ΕΠΙΛΟΓΕΣ ΕΠΙΧΕΙΡΗΣΕΙΣ ΟΙΚΟΝΟΜΙΑ\nΙσοδύναμα και... για τους ρύπους αναζητά το υπουργ...\nΑπό το 2016 θα πληρώνουμε μόνο με πλαστικό χρήμα\nΔυναμικές κινητοποιήσεις αποφάσισαν αγρότες & κτην...\nTα 11 λαχανικά και φρούτα που θα σας βοηθήσουν να ...\nΣυναγερμός στον ΧΥΤΑ Φυλής\nΔήμος Αθηναίων - Πρόγραμμα προαγωγής & αγωγής υγεί...\nΛΙΠΑΣΜΑΤΑ: Απέσυρε η Potash Corp. την προσφορά για...\nΕγκύκλιος ΟΓΑ για σύνταξη αγροτών στα 62 έτη\nΧρηματοδότηση 61,8 δισεκατομμυρίων δολαρίων για τη...\nΗ ΔΙΑΣΩΣΗ ΕΝΟΣ ΑΛΟΓΟΥ ΣΤΟ ΧΙΟΝΙ ...\nΠορεία διαμαρτυρίας για τη μόλυνση του Ασωπού ποτα...\nΟ Βαγγέλης Αποστόλου στη Διεθνή Έκθεση ANUGA\nΈμπορος αγροτικών προϊόντων έκλεβε παραγωγούς στις...


Κόσμος 20:11 - 09/02/2022\nΠούτιν: «Φυγή» του σούπερ γιοτ του από τη Γερμανία - «Για να αποφύγει τυχόν κατάσχεση» (Βίντεο)\nΤο σούπερ γιοτ του Πούτιν εντοπίστηκε να ταξιδεύει προς τη Ρωσία.\nΚόσμος 22:49 - 08/02/2022\nΟ Σολτς δήλωσε ότι οι σύμμαχοι του ΝΑΤΟ συμφωνούν για την κατάσταση που επικρατεί αυτή τη στιγμή και για το ποιες θα πρέπει να είναι οι συνέπειες σε περίπτωση παραβίασης του εδάφους και της κυριαρχίας της Ουκρανίας.\nΚόσμος 15:38 - 08/02/2022\nΠροσπάθησαν να φανούν ενωμένοι Μπάιντεν και Σολτς\nΜπάιντεν και Σολτς προσπάθησαν, όσο μπορούσαν, να δείξουν ενωμένοι ενάντια στην επιθετική πολιτική της Ρωσίας προς την Ουκρανία και την Δύση, μπροστά από τις κάμερες. Μέχρι και τα αγγλικά του επιστράτευσε σε κάποιο σημείο ο Γερμανός Καγκελάριος για να «συνδεθεί» με τους Αμερικανούς πολίτες και να διαλύσει τα σύννεφα που σκιάζουν τις σχέσεις των δυο χωρών.\nΚόσμος 22:31 - 07/02/2022\nΜπάιντεν: ΗΠΑ και Γερμανία «ενεργούν από κοινού» απέναντι στη ρωσική επιθετικότητα\nΗ Γερμανία είναι «ένας από τους στενότερους συμμάχους» της Αμερικής, τόνισε ο Μπάιντεν.\nΚόσμος 06:28 - 07/02/2022\nΣολτς: Δεν θα προμηθεύσουμε όπλα στην Ουκρανία\nΣυνάντηση με Τζο Μπάιντεν σήμερα, ακολουθούν επισκέψεις του Γερμανού Καγκελάριου σε Μόσχα και Κίεβο. Ποιους ηγέτες θα υποδεχτεί στο Βερολίνο, σε ένα διπλωματικό μαραθώνιο\nΓιώργος Καπόπουλος: Γερμανία: Ο «Επιτήδειος Ουδέτερος» του Βορρά;\nΌτι ισχύει για την στάση της Τουρκίας στον δεύτερο παγκόσμιο πόλεμο φαίνεται να ισχύει σήμερα και για την Εξωτερική Πολιτική της Γερμανίας και ειδικότερα την διμερή ειδική σχέση με την Ρωσία.\nΑθλητισμός 15:43 - 04/02/2022\nΧειμερινοί Ολυμπιακοί Αγώνες: Οι πολυάριθμες αποστολές των ΗΠΑ, Ρωσίας, Γερμανίας και Κίνας\nΗ είσοδος των πολυμελών αποστολών στην τελετή έναρξης των Χειμερινών Ολυμπιακών Αγώνων που θα διεξαχθούν στην πρωτεύουσα της Κίνας, το Πεκίνο.\nΕλλάδα 19:58 - 03/02/2022\nΚόσμος 19:07 - 03/02/2022\nH Μόσχα έκλεισε την Deutsche Welle - Σκληρή απάντηση από τη Γερμανία\n«Βιώνουμε αυτό που τα μέσα μαζικής ενημέρωσης βιώνουν στις απολυταρχίες», λέει η Deutsche Welle για την απόφαση της Μόσχας να την κλείσει.


Μητροπολίτης Κεφαλληνίας: "Πρέπει να οργανωθούν οι Ιεροί Ναοί" (ΦΩΤΟ) - ΒΗΜΑ ΟΡΘΟΔΟΞΙΑΣ\nΜητροπολίτης Κεφαλληνίας: “Πρέπει να οργανωθούν οι Ιεροί Ναοί” (ΦΩΤΟ)\n20/05/2017 | 16:53\nΌπως εξηγήσε ο κ. Δημήτριος η Εκκλησιαστική Επιτροπή κάθε ναού, είναι υπεύθυνη για την διαχείριση αυτής της περιουσίας υπό την εποπτεία της Μητρόπολης. Οι ενέργειες για την μίσθωση ενός κτήματος σε ιδιώτη, είναι συγκεκριμένες με την ανακήρυξη πλειοδότη μέσω δημόσιας προκήρυξης διαγωνισμού δι΄ενσφραγίστων προσφορών. Επίσης διευκρίνησε, ότι στο χωριό υπάρχει ένας επίσημος ενοριακός ναός, ενώ όποιος άλλος υπάρχει εντός οικισμού είναι “παρεκκλήσι” και εκτός οικισμού αλλά εντός διοικητικών ορίων ορίζεται ως “εξωκκλήσι” όπως ορίζεται από τον κανονισμό αρ. 8/1979 της εκκλησίας της Ελλάδος. “Τα χωριά μας πρέπει να μάθουν πως λειτουργούν οι ενορίες” τόνισε. Αναφέρθηκε στα ισχνά οικονομικά της εκκλησίας, “…με το ζόρι μπορούμε να χειροτονήσουμε ένα παπά το χρόνο. Μας υποχρεώνει η πολιτεία δέκα να φεύγουν, ένας να έρχεται”.\nΕτικέτες: ΚεφαλλονιάμητροπολειςΜΗΤΡΟΠΟΛΗ ΚΕΦΑΛΛΗΝΙΑΣΜητροπολίτης Κεφαλληνίας Δημήτριος


Την αναζητούσε συνεχώς ο βιολογικός της πατέρας - Σοκάρει απόψε το ΠΑΚΕΤΟ\nΑρχική σελίδαmediaΤην αναζητούσε συνεχώς ο βιολογικός της πατέρας - Σοκάρει απόψε το ΠΑΚΕΤΟ\nΜΑΝΩΛΗΣ ΤΣΙΧΛΑΚΗΣ 6/01/2019 12:05:00 μ.μ.\nΗ Βίκυ Χατζηβασιλείου υποδέχεται τον μήνα απόψε, Σάββατο, 1η Ιουνίου, με ένα επεισόδιο που θα\nλυγίσει και τους πιο σκληρούς. Το άνοιγμα του πρώτου πακέτου αναφέρεται στην ενδοοικογενειακή βία και σοκάρει. Η παραλήπτριά του, η Ιωάννα, μια γυναίκα μαχήτρια που για χρόνια κουβαλούσε το δικό της «σταυρό» λόγω της ασθένειας του παιδιού της, συγκινεί με την ομολογία της και τα περιστατικά βίας στα οποία έγινε μάρτυρας. Ποιος κρύβεται πίσω από το πακέτο της, που την κάνει να χάσει τα λόγια της;\nΤέσσερα αδέρφια ταξιδεύουν από τη Ζάκυνθο με την ελπίδα να συναντήσουν για πρώτη φορά τη μεγαλύτερη αδερφή τους. Οι ίδιοι ,αν και πέρασαν δύσκολα και φτωχικά παιδικά χρόνια, παραμένουν δεμένοι και θεωρούν πως η εύρεση της μεγάλης τους αδερφής θα «γιατρέψει» ανοιχτές πληγές του παρελθόντος. Με τίποτα, όμως, δεν φαντάζονται τις τραγικές καταστάσεις που βίωσε η αδερφή τους από παιδί. Η Κρίσταλ, η οποία μεγάλωσε χωρίς τη βιολογική της μητέρα και τον βιολογικό της πατέρα, κατά τη διάρκεια των παιδικών της χρόνων δέχτηκε ψυχολογική πίεση και έπεσε θύμα βίας. Τι ακραίο συνέβη κατά τη διάρκεια της εφηβείας της, που το εξομολογείται για πρώτη φορά; Πώς θα αντιδράσει όταν μάθει ότι ο Έλληνας βιολογικός της πατέρας την αναζητούσε μια ζωή;\nΗ συνέχεια επί της οθόνης… «Πάμε πακέτο», με τη Βίκυ Χατζηβασιλείου: Απόψε στις 20.50


travel tips by chouvi: 2012\nΑναρτήθηκε από konstantinos chouvardas στις 2:05 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από konstantinos chouvardas στις 9:16 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από konstantinos chouvardas στις 1:53 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από konstantinos chouvardas στις 12:41 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από konstantinos chouvardas στις 12:52 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από konstantinos chouvardas στις 9:51 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από konstantinos chouvardas στις 5:43 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από konstantinos chouvardas στις 1:28 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΓερμανία Regional offers http://www.bahn.com/i/view/GBR/en/prices/germany/regional-offers-overview.shtml Berlin -> Poland Warzawa ...\nΑπό Θεσσαλονίκη προς Γερμανία με Hamburg Airways και Germania : Το ταξιδιωτικό γραφείο Deskas Reisen δρομολογεί και φέτος πτήσεις από Θεσσαλ...


Ο Usain Bolt είναι οι Ολυμπιακοί Αγώνες - Ν. Μπάκουλη - SPORT 24\nΟ Usain Bolt είναι οι Ολυμπιακοί Αγώνες\nΕπιμέλεια: Νίκη Μπάκουλη Δημοσίευση: 20 Αυγ. 2016 13:00\nΑπό το ντεμπούτο του στο Πεκίνο έως και τη γραμμή τερματισμού στα 4Χ100 της Παρασκευής, είχε τρέξει συνολικά για... 325''. Δηλαδή, περί τα πεντέμισι λεπτά. Ήταν αρκετά για να γίνει ο Usain Bolt ο "σωτήρας" των Ολυμπιακών Αγώνων που έγινε και "αθάνατος". Ή όπως λέει ο ίδιος "ο καλύτερος όλων".\nΤα 100 μέτρα ήταν ανέκαθεν μια από τις κολώνες του σπιτιού που λέγεται "Ολυμπιακοί Αγώνες". Ενός σπορ γρήγορου, θεαματικού, εντυπωσιακού που κρατά μεν μόλις λίγα δευτερόλεπτα, αλλά καθηλώνει στις οθόνες εκατομμύρια πληθυσμού. Ή τουλάχιστον καθήλωνε τα χρόνια που είχε σταρ να ανταγωνίζονται για την κορυφαία θέση του βάθρου. Μετά προέκυψαν τα σκάνδαλα για το ντόπινγκ, για τις όποιες άλλες μεθόδους έβρισκαν οι σπρίντερ να "κλέβουν", ενώ οι χαρακτήρες των αθλητών είχαν γίνει πιο διάσημοι από τις επιδόσεις τους. Και αυτό ήταν σαφέστατη ένδειξη πως υπάρχει -μεγάλο- πρόβλημα. Το έλυσε ο Usain Bolt, ο οποίος -παρεμπιπτόντως- "κλείνει" την Κυριακή τα 30.\nΗ αλήθεια είναι ότι δεν πλησίασε καν στα 23 χρυσά Ολυμπιακά μετάλλια του Michael Phelps, αλλά δύσκολα θα βρεις κάποιον άλλον που να έκανε μεγαλύτερη δουλειά για το σπορ του (ή για τους ίδιους τους Ολυμπιακούς Αγώνες) από τον Τζαμαϊκανό. Ενόσω κατέρριπτε το ένα ρεκόρ μετά το άλλο, εξελίχθηκε και σε φυσιογνωμία από αυτές που λατρεύει το φιλοθεάμον κοινό. Ως γνήσιος σταρ, πρόσφερε στον κόσμο ό,τι ζητούσε, όπως έκανε πάντα.\nΧόρευε, τραγουδούσε, έπαιρνε πόζες, έβγαζε selfies -μέχρι που βοηθούσε εκείνους που... είχαν πάθει σοκ δίπλα στον "πιο γρήγορο άνδρα του πλανήτη" και αδυνατούσαν να πετύχουν το κόκκινο κουμπί. Και πάντα με το χαμόγελο. Μετά, έθετε εαυτόν στις υπηρεσίες των ΜΜΕ. Επίσης, με το χαμόγελο. Γιατί αυτός ο τύπος διασκέδαζε με τις επιτυχίες του, έχοντας αντιληφθεί πως μέρος αυτού που κάνει, αυτού που είναι, είναι και οι φίλαθλοι, αλλά και τα media. Όπως έχει πει "ο κόσμος έρχεται για να σε δει να τρέχεις γρήγορα, αλλά επίσης έρχεται για να δει ένα show, μια παράσταση. Αυτό τους δίνω".\nΝα, μετά την τελευταία κούρσα στο Ρίο, ύψωσε τη γροθιά του στον ουρανό, "έκοψε" ταχύτητα ώσπου σταμάτησε για να βγάλει τα περιβόητα χρυσά παπούτσια του. Τα έδωσε στους συναθλητές του, προσευχήθηκαν όλοι μαζί και μετά κίνησε για τον τελευταίο γύρο θριάμβου. Σταμάτησε σε κάθε εξέδρα, υποκλίθηκε, έβγαλε selfies και συγκινημένος ευχαρίστησε όσους... είχε ευχαριστήσει όλα αυτά τα χρόνια με τους αγώνες του. Μετά, απηύθυνε ένα μήνυμα προς τους 4.3 εκατομμύρια followers που έχει στο Twitter. Τους έγραψε "δεν με αμφισβητήσατε ποτέ, ούτε για ένα λεπτό. Και για αυτό σας ανήκω για πάντα #ευλογημένος".\nΣε αυτήν την έξοδο, τον χειροκρότησαν όλοι. Φίλοι και "εχθροί" (βλ. αντίπαλοι). Ο Tyson Gay, ο οποίος έκανε το ολυμπιακό του ντεμπούτο 2008, οπότε ξεκίνησε το ρεσιτάλ του Bolt είπε πως "δεν υπάρχουν λόγια να περιγράψει κάποιος τι τύπος είναι ο Usain ή τι έχει κάνει για αυτό το σπορ. Όλοι είμαστε ευγνώμονες. Τα επιτεύγματα του είναι εξόχως χαρακτηριστικά της σπουδαιότητας του. Δεν είχα στόχο να τρέχω έως τα 38, αλλά... μάλλον αυτό θα κάνω, ώστε να καταφέρω να πάρω ένα ακόμα μετάλλιο".\nΟ 21χρονος Trayvon Bromell, ο οποίος έχασε δυο φορές από τον Τζαμαϊκανό στο Ρίο, χρησιμοποίησε τη λέξη "θρύλος", πριν προσθέσει ότι "δημιούργησε νέα όρια και έδειξε πως όλα είναι πιθανά. Χάριν αυτού μπορώ να ελπίζω ότι θα καταφέρω να δείξω στον κόσμο πως και το απίθανο είναι πιθανό". Ο Andre De Grasse αρκέστηκε στο "κανείς δεν μπορεί να του πει ότι δεν είναι ο καλύτερος. Το έχει αποδείξει πολλάκις. Σε κάθε αγώνα. Είναι ένας από τους καλύτερους και δεν πιστεύω ότι έχει μείνει κάτι που δεν έχει αποδείξει". Πλήθος αθλητών τον χαρακτήρισαν "πηγή έμπνευσης και κίνητρο" στα social networks και όλοι τον ευχαρίστησαν... που υπάρχει.\nΟι συμπατριώτες του εστιάζουν στο ότι "έκανε την επανάσταση στα σπορ και μας έβαλε στο χάρτη. Είναι ό,τι καλύτερο έχουμε, μετά τον Bob Marley. Έχει πλάκα και είναι ταπεινός. Στην πατρίδα μας κυκλοφορεί μόνος, διασκεδάζει τον κόσμο και κάνει παρέα με όλους. Είναι ο ίδιος άνθρωπος, από όταν ήταν έφηβος, παρά το απίστευτο ταξίδι που 'χει κάνει. Είναι θρύλος". Μια Βρετανίδα φαν εξήγησε στο BBC ότι "είναι ο λόγος που ενδιαφέρθηκα για το στίβο. Ήμουν 10 όταν έκανε ό,τι έκανε στο Πεκίνο. Πρέπει να βρουν τον αντικαταστάτη του. Κάποιον άλλον να "σπάει" τα ρεκόρ, αλλά να 'χει και τη δική του προσωπικότητα". Φίλα προσκείμενος από την Πορτογαλία, πρόσθεσε ότι "είναι φαινομενικός και απίστευτος χαρακτήρας. Έχει γράψει ιστορία". Η μητέρα του, Jennifer έχει προειδοποιήσει από το 2014 πως "χωρίς τον γιο μου, οι αγώνες θα είναι πραγματικά βαρετοί"!\nUsain Bolt wins the #200m Olympic #Gold medal! Congrats the fastest man alive!https://t.co/sa89vrSVw8 pic.twitter.com/LuY2PIRQWL\n— 9GAG (@9GAG) August 19, 2016\nΠριν ξεκινήσει το ρεσιτάλ του στο Ρίο, ενημέρωσε πως "προσπαθώ να μπω στη λίστα με τους καλύτερους αθλητές. Μεταξύ του Muhammad Ali και του Pelé. Κάποιος μου είπε πως μπορώ να γίνω αθάνατος. Μου έχουν μείνει δυο μετάλλια και μετά μπορώ να αποχωρήσω. Ως αθάνατος". Αν αυτή η ημέρα -της αποχώρησης- ήταν η σημερινή, ο Τζαμαϊκανός θα χανόταν στο ηλιοβασίλεμα ως ο πιο γρήγορος άνθρωπος επί γης, με οκτώ χρυσά μετάλλια στους Αγώνες του 2008, του 2012 και του 2016 και αναρίθμητα παγκόσμια ρεκόρ.\nΑλλά δεν του αρκεί. Θέλει να κάνει όλη τη διαδρομή προς την αθανασία. Για αυτό και έχει σκοπό να αποσυρθεί του χρόνου, μετά το Παγκόσμιο πρωτάθλημα στο Λονδίνο. Εκεί έχει ένα στόχο να υλοποιήσει: να "ρίξει" το χρόνο στα 200 μέτρα, κάτω από τα 19''. Δηλαδή, θα το μειώσει κατά .19''. Πριν σου πω τι έχει κάνει από το 2008, θα σου δείξω γιατί είναι πραγματικός αθλητής, που μπορεί να κάνει καριέρα και σε άλλα σπορ.\nΔες τον να παίζει ποδόσφαιρο\nΣε συνέντευξη που έδωσε στις 19/11 του 2015 είχε αποκαλύψει ότι "θα μπορούσα να παίξω στη Manchester United", ομάδα που λατρεύει. Είχε εξηγήσει πως είχε συζητήσει επ' αυτού του ενδεχομένου με τον Sir Alex Ferguson. Δηλαδή, του είχε ζητήσει να κάνει μια προπόνηση για να πείσει αν μπορεί ή όχι να τα καταφέρει. "Έχω καλή φυσική κατάσταση, είμαι γρήγορος, μπορώ να κοντρολάρω την μπάλα και καταλαβαίνει τα plays. Θεωρώ δεδομένο ότι θα μου κάνουν πρόταση πενταετούς συμβολαίου, αν με αφήσουν να κάνω ένα δοκιμαστικό". Δεν του έδωσαν αυτήν την ευκαιρία και... έπαιξε μπάσκετ.\nΤελικά, έμεινε στα σπριντ, όπου είχε εστιάσει στα 14. Είχε κάνει μια απόπειρα να ασχοληθεί με το άλμα εις ύψος επειδή από τότε ήταν το πιο ψηλό παιδάκι, ενώ έπαιζε και cricket. Ενέργεια υπήρχε, αλλά οι προπονητές του του εξήγησαν πως θα ήταν χρήσιμο να τη διοχετεύει σε ένα άθλημα. Κατέληξε στο ότι του άρεσε περισσότερο να τρέχει. Συστήθηκε στο χώρο, στο Παγκόσμιο πρωτάθλημα Εφήβων που διεξήχθη τον Ιούλιο του 2002 επί των εδαφών του (στο Kingston). Ενώπιον του μεγαλύτερου κοινού που είχε παρακολουθήσει ποτέ μίτινγκ στίβου στη χώρα, πήρε το χρυσό στα 200μ., με 20.61''. Ακολούθησαν δυο αργυρά στις σκυταλοδρομίες 4Χ100 και 4Χ400.\nΕίχε έλθει το 2004 στην Αθήνα, αλλά ως άγνωστος 18χρονος, ο οποίος προερχόταν και από τραυματισμό στους προσαγωγούς. Τερμάτισε στην πέμπτη θέση της σειράς του, στα 200 μέτρα, στα 100μ. δεν τερμάτισε λόγω τραυματισμού και επέστρεψε στην πατρίδα του.\nΤέσσερα χρόνια αργότερα, θα γινόταν γνωστός σε όλη τη γη. Ξεκίνησε με τη νίκη του στα 100 μέτρα, που συνοδεύτηκε με παγκόσμιο ρεκόρ (9.69''). Ήταν η πρώτη φορά που πριν τη γραμμή του τερματισμού έκοψε ταχύτητα και χαμογέλασε στους φωτογράφους! Κάτι που δεν είχε ξαναγίνει ποτέ, όπως είχε ομολογήσει ο Michael Johnson. Όταν σταμάτησε, έκανε τη χαρακτηριστική κίνηση με το τόξο, που έμεινε ως σήμα κατατεθέν του. Επίσης επρόκειτο για καινοτομία. "Δεν με ενδιέφερε το ρεκόρ, δεν ήξερα καν ότι το έχω κάνει. Το έμαθα αφότου ολοκλήρωσα το γύρο του θριάμβου", είχε ενημερώσει ο ίδιος. Σημείωση: είχε τρέξει με άλυτα κορδόνια.\nUsain Bolt Breaks 100m World Record In 9... από nikibakouli\nΣυνέχισε με τα 200 μέτρα. Τερμάτισε και πάλι πρώτος, σε 19.30''. Ήταν επίσης, νέο παγκόσμιο ρεκόρ. Το πήρε από τον Johnson έπειτα από 12 χρόνια, για 2 δέκατα. Αυτή τη φορά, μετά τον τερματισμό κοίταξε το χρόνο του. Την επομένη "έκλεισε" τα 22 χρόνια, ως ο πρώτος σπρίντερ, μετά τον Carl Lewis το 1984, που έκανε το double. Αυτή θα ήταν μόνο η αρχή. Πριν το Λονδίνο, το 2012 είχε πει πως "στόχος μου είναι όταν τελειώνουν οι κούρσες μου, οι φαν να κλείνουν τις τηλεοράσεις τους, να κάθονται πίσω στις καρέκλες τους και να... χρειάζονται ένα δυο λεπτά, για να καταλάβουν τι έχω κάνει". Τερμάτισε πρώτος στα 100 μέτρα με ολυμπιακό ρεκόρ (9.63'') και στα 200 μέτρα με 19.32''. Χρόνια μετά αποκάλυψε ότι "τότε ήταν που σκέφτηκα ότι θέλω να αφήσω κληρονομιά, να γίνω θρύλος". Δεν είχε ανανεώσει τα παγκόσμια ρεκόρ και τον είχε "πειράξει". Είχε κάνει όμως, το 2/2 σε double. Για την ακρίβεια σε triple, αφού και στο Πεκίνο και στο Λονδίνο ήταν στη χρυσή ομάδα της Τζαμάικας, στα 4Χ100.\nΗ τελική ευθεία για το μεγαλείο\nΣτις 19 Απριλίου του 2015 πήγε στο Ρίο της Βραζιλίας, για έναν πολύ ιδιαίτερο λόγο. Τον είχε καλέσει η Terezinha Guilhermina, τρεις φορές πρωταθλήτρια της Βραζιλίας στα σπριντ των Παραολυμπιακών. Ήταν ο συνοδός της στην κούρσα των 50 μέτρων, στην προώθηση του event "Μano a Mano".\nOlha aí a corrida dos dois mais velozes do mundo! Valeu, Terezinha Guilhermina e Usain Bolt! @usainbolt\nA video posted by Comitê Paralímpico Brasileiro Brazilian Paralympic Committee (@ocpboficial) on Apr 18, 2015 at 8:14am PDT\nΗ Guilhermina δήλωσε ότι "ένα όνειρο έγινε πραγματικότητα. Ήταν λίγο αγχωμένος στην αρχή. Φοβόταν ότι μπορεί να πέσω ή πως δεν θα μπορεί να με βοηθήσει με το ρυθμό της κούρσας. Τρέχοντας μαζί του είναι απόλαυση για κάθε αθλητή. Είναι σημείο αναφοράς στα σπορ και είμαι πολύ ευτυχισμένη που πήρε μέρος σε αυτόν τον αγώνα". Σε μια από τις πρώτες ημέρες του στο Ρίο, κάλεσε παιδιά από μη προνομιούχες κοινότητες της πόλης, στο γήπεδο που έκανε προπόνηση η Τζαμάικα για να περάσουν κάποιες ώρες μαζί.\nΣτις 8 Αυγούστου έδωσε συνέντευξη Τύπου, από την οποία αποχώρησε συνοδεία χορευτριών από τη Βραζιλία. Φυσικά ήταν gentleman και τις συνόδευσε στη σάμπα. Γενικά χόρευε. Πριν τους αγώνες, μετά τους αγώνες. Όποτε το ένιωθε.\nΤο show του στο Ρίο ξεκίνησε με τον ημιτελικό των 100 μέτρων, όταν η... φάση ήταν τόσο εύκολη για εκείνον που είχε το χρόνο να γυρίσει και να χαμογελάσει στο φακό, σε μια από τις φωτογραφίες που θα μπουν στο album με τις χαρακτηριστικές στιγμές των Ολυμπιακών Αγώνων 2016 -και ανήκουν στον Cameron Spencer του Getty Images. Σχολιαστές εξήγησαν πως "αυτή η στιγμή αποτυπώνει όλη την καριέρα του Bolt". Υπάρχουν μαρτυρίες αντιπάλων του, σύμφωνα με τις οποίες "ο τύπος δεν είχε καν ιδρώσει, όταν τερμάτισε", σε 9.86''.\nΚυριάρχησε και στον τελικό (9.81''), για να κρατήσει το χρυσό στα 100μ., για τρίτους διαδοχικούς Αγώνες. Έμεναν τα 200μ. και τα 4Χ100 για να κάνει πραγματικότητα το triple triple, που ήταν και το ζητούμενο του.\nΣτις 18 Αυγούστου, στα ημιτελικά των 200 μέτρων, τερμάτισε... κάνοντας πλακίτσα με τον Antre De Grasse, στα τελευταία 50 μέτρα. Ήταν η κούρσα που τον έφερε ένα βήμα μακριά από το triple triple. Οι δυο αθλητές κοιτούσαν ο ένας τον άλλον. Ουδείς ασχολήθηκε με το ποιος θα περάσει πρώτος τη γραμμή. Ο χρόνος του Bolt ήταν 19.78 και αυτός του Καναδού 19.80. Αλλά πέρασαν ωραία, και αυτό βγήκε προς τα έξω.\nΜετά το τέλος, ο De Grasse αποκάλυψε ότι "είχα πλάνο: ο προπονητής μου, μου είπε να τον πιέσω να τρέξει γρήγορα, ώστε να τον κουράσω εν όψει του αυριανού τελικού, γιατί είμαι πιο νέος από εκείνον και μπορώ να ξεκουραστώ πιο εύκολα". Ο παλιός κατάλαβε αμέσως τι είχε στο μυαλό του ο 21χρονος. "Τον ρώτησα "τι κάνεις;" και μου είπε έπρεπε να βάλω λίγη πίεση. Του θύμισα πως ήταν ο ημιτελικός. Τι να πεις; Είναι νέος". Την επομένη του έκανε ένα ταχύρρυθμο μάθημα, όπως τον άφηνε μέτρα πίσω του. Ο χρόνος του ήταν 19.78''.\nΓια όσους τυχόν, δεν κατάλαβαν δήλωσε "είμαι ο καλύτερος, όπως απέδειξα στον κόσμο. Αυτός είναι ο λόγος που βρέθηκα εδώ. Αυτό είναι ό,τι κάνω και για αυτό είπα πως αυτοί είναι οι τελευταίοι μου Αγώνες. Δεν έχει μείνει κάτι άλλο που να πρέπει να αποδείξω. Δηλαδή, τι άλλο υπάρχει να κάνω για να πείσω ότι είμαι ο καλύτερος;"! Του είπαν "το χρυσό στα 4Χ100". Ομολόγησε ότι "ναι, χρειάζομαι και αυτό για να γίνω αθάνατος". Για να κάνει ό,τι δεν είχε γίνει ποτέ: το triple triple.\nΑνήμερα του τελικού στα 200 μέτρα, γίνονταν και οι ημιτελικοί στα 4Χ100. "Καθάρισαν" οι φίλοι του για εκείνον Jevaughn Minzie, Asafa Powell, Nickel Ashmeade, Kemar Bailey-Cole. Τους ευχαρίστησε στον τελικό, με το δικό του μοναδικό τρόπο. Οι Asafa Powell, Yohan Blake και Nickel Ashmeade ανέλαβαν τα τρία πρώτα μέρη και άφησαν σε εκείνον το τελείωμα. Για μισό δευτερόλεπτο, χάθηκε το παγκόσμιο ρεκόρ (37.27''). "Νιώθω ωστόσο, ανακουφισμένος!" ενημέρωσε, "μόλις πήρα τη σκυτάλη (ήταν ένα βήμα πίσω από τον Aska Cambridge της Ιαπωνίας και τον Trayvon Bromell των ΗΠΑ), ήξερα πως θα κερδίσω. Εγινε αυτό που ήθελα. Είμαι χαρούμενος και υπερήφανος για τον εαυτό μου. Όλη η πίεση που ένιωθα, όσα πέρασα άξιζαν. Κατάφερα κάτι! Τώρα θέλω να επιστρέψω στη χώρα μου και να ξενυχτήσω". Οι συμπατριώτες του δεν τον περίμεναν. Έκαναν πάρτι, προς τιμήν του, μέχρι πρωίας. Και όχι, ουδένα πρόβλημα θα 'χουν να το επαναλάβουν όταν τους συναντήσει εκείνος.\nΘα εγκαταλείψει μεν, το στίβο, αλλά όχι και το σπορ "γιατί θέλω να μείνω κοντά σε αυτό που αγαπώ. Αφήστε που με χρειάζεται και εκείνο! Θα βρω έναν τρόπο να είμαι μέρος όσων θα γίνουν". Να σου πω όμως, και κάποιες άλλες από τις καλύτερες ατάκες του, μέσα στα χρόνια.\n"Το όνομα μου είναι Bolt, Lightning Bolt"\n"Πολλοί θρύλοι, πολλοί άνθρωποι έχουν προηγηθεί εμού. Αλλά αυτή είναι η εποχή μου".\n"Υπάρχουν πολλοί που είναι καλύτεροι στην εκκίνηση. Εγώ όμως, τελειώνω καλύτερα από όλους".\n"Με τα χρόνια έμαθα ότι αν σκέφτεσαι για τις κούρσες, πριν γίνουν, αγχώνεσαι λίγο. Εγώ προσπαθώ να χαλαρώσω. Σκέφτομαι ένα video game, ένα τραγούδι και τι θα κάνω μετά την κούρσα".\n"Θέλω να είμαι παράδειγμα προς μίμηση".\n"Είναι πάντα ένα καλό... ξυπνητήρι να σε κερδίζουν".\n"Το να επαναλαμβάνεις μια επιτυχία, είναι πιο δύσκολο από κάθε τι άλλο".\n"Οι καλοί τρόποι είναι το σημείο-κλειδί. Για παράδειγμα, όταν είσαι παιδί και περπατάς στους δρόμους, πρέπει να λες "καλημέρα" σε όλους. Μα σε όλους. Να μην προσπεράσεις κανέναν, χωρίς "καλημέρα".\n"Δεν θα έλεγα ότι είμαι φαινόμενο. Είμαι απλά ένας πολύ καλός αθλητής".\n"Ναι, είμαι τεμπέλης! Δεν υπάρχει αμφιβολία επ' αυτού".\n"Το να ανησυχείς δεν σε οδηγεί πουθενά. Αν ξεκινήσεις την κούρσα, με αμφιβολίες, την έχεις χάσει πριν το τέλος. Δούλεψε σκληρά, δώσε ό,τι έχεις και τα υπόλοιπα θα έλθουν".\n"Το εύκολο δεν είναι επιλογή. Δεν υπάρχει ρεπό, δεν τα παρατάς ποτέ. Δεν φοβάσαι τίποτα. Γεννιέσαι με ταλέντο, όλα τα άλλα έρχονται από ατελείωτες ώρες δουλειάς".\n"Είμαι συγκεντρωμένος σε αυτό που θέλω να κάνω. Ξέρω τι χρειάζεται να κάνω για να είμαι πρωταθλητής και δουλεύω πάνω σε αυτό".\n"Όταν είμαι σε καλή κατάσταση, δεν υπάρχει κάποιος που να μπορεί να με νικήσει".\n"Όσοι τερματίζουν πίσω σου, είναι οι μεγαλύτεροι ανταγωνιστές σου, γιατί έχουν προκριθεί στους τελικούς".\n"Δεν ξεχώρισα ποτέ κάποιον αντίπαλο. Στα μάτια μου ήταν όλοι ίσοι".\n"Η λέξη "όριο" δεν υπάρχει στο λεξιλόγιο μου".\n"Όταν πηγαίνω στο γυμναστήριο, σκέφτομαι τις γκόμενες, να πηγαίνω στην παραλία και να δείχνω ωραίος. Το κάνω για τις γυναίκες".\n"Οι γυναίκες καταλαβαίνουν πάντα πότε λες ψέματα. Ό,τι και αν κάνεις, θα σε καταλάβουν".\n"Δουλεύω σκληρά, κάνω καλή δουλειά και θα απολαύσω τη διαδικασία. Δεν θα σε αφήσω να με περιορίσεις".\n"Πίστευε στα όνειρα σου και όλα θα γίνουν πιθανά".\n"Δούλεψα σκληρά επί πολλά χρόνια, ξεπέρασα τραυματισμούς, προβλήματα και τα κατάφερα".\n"Δεν έχει σημασία ποιος είσαι, τι κάνεις ή πόσο συγκεντρωμένος είσαι. Ούτε πόσο έτοιμος είσαι. Υπάρχει περίπτωση να με πιάσεις;".\n"Σας είπα ότι θα γίνω το Νο1 και αυτό ακριβώς έκανα".\n"Θέλω να δοκιμάσω να παίξω ποδόσφαιρο, όταν αποσυρθώ, γιατί είναι ένα σπορ που παρακολουθώ χρόνια και πιστεύω ότι θα είμαι καλός".\nΥΓ: Δεν θέλω να ακούσω για ουσίες και... οινοπνεύματα. Όσοι παρακολουθούν με αυτήν τη λογική τους Αγώνες, θα ήταν χρήσιμο να κάνουν κάτι άλλο με το χρόνο τους. Οι Ολυμπιακοί Αγώνες έχουν εξελιχθεί σε εμπορικό γεγονός που έχει ως ζητούμενο το κέρδος, με ό,τι συνεπάγεται αυτό. Όπως λένε, δε όσοι ασχολούνται, στο μεταξύ τους "ντοπέ είναι όποιος πιάνεται". Επίσης, θα ήθελα να σε διαβεβαιώσω ότι αν έπαιρνες όλες τις ουσίες του κόσμου, Bolt δεν θα γινόσουν. Γιατί αυτό που τελικά κάνει τη διαφορά, υπό τις όποιες συνθήκες, είναι το ταλέντο και η σκληρή δουλειά. Δεν είναι δηλαδή, ότι παίρνεις ένα χάπι και γίνεσαι ο Flash.


2018 – Athens Authentic Marathon – Deniz Dimaki\n2018 – Athens Authentic Marathon\n2018 - Athens Authentic Marathon\nDistance: Marathon, Finish Time: 02.57.49'\nAthens Authentic Marathon - 11/11/2018. Ήμουν και φέτος στον Αυθεντικό! Δεν μπορούσα να λείψω!\nΉταν κάτι που με βασάνιζε μετά τον μαραθώνιο της Φρανκφούρτης που αγωνίστηκα μόλις πριν 14 ημέρες. Η επίδοση στην Φρανκφούρτη ήταν 2.50.39. Όλα είχαν πάει καλά! Τέλεια! Κάτι με έτρωγε όμως, θα λείψω από την κλασσική διαδρομή; Tην ιστορικότερη! Την διαδρομή των συγκινήσεων, την διαδρομή που με έχει κάνει να κλάψω από χαρά!\nΔηλώθηκα φυσικά στα 10.000μ, αλλά όσοι με ρωτούσαν τι θα τρέξω έλεγα δεν ξέρω...\nΤις τελευταίες ημέρες όσο πλησίαζε η σκέψη του να ξανατρέξω μαραθώνιο με ενθουσίαζε! Ξαφνικά ἐγινε challenge, στοίχημα! Ως δια μαγείας (γιατί η ψυχολογία παίζει τεράστιο ρόλο...) είπα τα πόδια μου είναι πολύ καλά, δεν έχω ίχνος κούρασης!\nΗ απόφαση ήταν καθαρά δική μου, ο Χρήστος προσπάθησε να μου πει ότι δεν χρειάζεται, φοβόταν, αλλά η απόφαση δική μου.\nΠαρασκευή απόγευμα λοιπόν και αφού ο σύλλογος μου ΓΑΣ ΙΛΙΣΟΣ με είχε δηλώσει είπα θα συμμετάσχω και στην φετινή γιορτή του μαραθωνίου δεν θα λείψω! Αυτόματα με έπιασε ενθουσιασμός σαν να ήταν η πρώτη φορά!\nΌλα αυτά έχουν μία μόνο εξήγηση!\nΟ Αθλητισμός για μένα ότι καλύτερο υπάρχει στην ζωή μου, αγαπώ το τρέξιμο με αγνό τρόπο, αγαπώ τους συμβολισμούς της Αυθεντικής μας διαδρομής, την πρόκλησή της!\nΞεκίνησα όπως μου είπε ο Χρήστος με πολύ συντηρητικό πλάνο, τα χιλιόμετρα πέρναγαν εύκολα.\nΣτο ύψος της διαδρομής που περνούσαμε όλοι οι αθλητές από το Μάτι έμελε να νιώσουμε πρωτόγνωρες στιγμές. Οι κάτοικοι της περιοχής που ουσιαστικά έχασαν δικούς τους ανθρώπους, αλλά και τα σπίτια τους ήταν εκεί! Βούρκωσα όταν είδα ότι μας χειροκροτούσαν και έλεγαν σας ευχαριστούμε. Εμείς τους ευχαριστούμε για την δύναμη που μας δίνουν, για την Ελλάδα που ποτέ δεν σταματά, ποτέ δεν πεθαίνει! Είστε σπουδαίοι!\nΜετά το 32ο χλμ έβλεπα ήδη στα μάτια μου το Καλιμάρμαρο και ανατρίχιαζα για άλλη μια φορά! Ο ρυθμός ανέβαινε!\nΣτο 38ο χλμ συναντώ το cheering zone των #adidasRunnersAthens. Ήταν εκπληκτικοί, απογειωτικοί! Με έκαναν να βγάλω φτερά στα πόδια! Είμαι περήφανη για το πιο δυνατό Running Community στην Ελλάδα!\nΝα 'μαι λοιπόν στο Παναθηναϊκό Στάδιο για άλλη μια φορά νιώθοντας την ολοκλήρωση που μόνο το Καλλιμάρμαρο μπορεί να σου δώσει.\nΗ τέταρτη θέση για μένα ήταν σαν πρώτη και το 2.57.49 κάτι σαν... παγκόσμιο ρεκόρ! Ο Αθλητισμός είναι όμορφος! Είναι δώρο ζωής! Μόνο έτσι τον βλέπω!\nΟ Αθλητισμός μου δίνει μαθήματα ζωής! Θέλω να ζω έντονα!\nΘα σας δω σε κάποια εκκίνηση!\n#adidas #adidasrunning #adidasrunnersathens #dhlgreece #garmingreece #holmesplace #xtremestores #idealmaniatopoulos #pearlizumicycling #scott #brazilianos #running


Παλίρροια Συναισθημάτων: Να βγαίνεις από τον εαυτό σου\nMia Petra 12 Φεβρουαρίου 2016 - 12:22 π.μ.\nΠροφανώς και υπάρχουν κοινά προβλήματα που μας κάνουν συγκοινωνούντα δοχεία, ωστόσο κάθε σπίτι, κάθε ανθρώπινη ψυχή, κρύβουν τα δικά τους προβλήματα.. Σημασία έχει να μην ξεχνάμε ότι παντού υπάρχουν άνθρωποι που βιώνουν δύσκολες καταστάσεις. Καλώς βρεθήκαμε Ηλιοκέντητη , καλορίζικο το blog και καλό ξημέρωμα!\nΗλιοκέντητη 16 Φεβρουαρίου 2016 - 4:02 μ.μ.\nNα είσαι καλά Πέτρα και σ'ευχαριστώ!\nairis 12 Φεβρουαρίου 2016 - 8:53 μ.μ.\nΤα είπες όλα :)))\nΚαλή πορεία στη γειτονιά μας ηλιοκέντητη! (ωραίο όνομα επέλεξες!)\nΗλιοκέντητη 16 Φεβρουαρίου 2016 - 4:01 μ.μ.\nΣ'ευχαριστώ πολύ Airis για όλα!!!\nΜαρία Π. 17 Φεβρουαρίου 2016 - 12:29 μ.μ.\nΧαίρομαι πολύ που ανακαλύψαμε η μία την άλλη, γράφεις υπέροχα...\nΘέλω να περάσω κάποια στιγμή και να κάνω μία βόλτα σε ό,τι έχεις γράψει!\nΗλιοκέντητη 20 Φεβρουαρίου 2016 - 9:21 π.μ.\nKαι εγώ χαίρομαι που βρεθήκαμε!\nΣ'ευχαριστώ για τα καλά σου λόγια Μαρία μου,να περάσεις όποτε θέλεις κι αγαπάς!


Η Aston Martin αναμένεται να γίνει ο βασικός χορηγός της ομάδας της Red Bull Formula 1\nΤα αυτοκίνητα της ομάδας φέρουν το brand name της Aston Martin από την αρχή του 2016 και η Aston συνεργάστηκε στενά με την Red Bull για την ανάπτυξη του υπεραυτοκινήτου Valkyrie.\nΗ νέα χορηγία όμως, η οποία θα είναι «κάτι περισσότερο» από τη συμφωνία με την Infiniti που είχε η ομάδα τα τελευταία χρόνια, θα συμβάλει περαιτέρω στη στενή σχέση μεταξύ των δύο εταιρειών. Επίσης υπάρχει μεγάλο ενδιαφέρον από τη νέα διοίκηση της Formula 1 (την Liberty Media), καθώς το brand name Aston Martin ακτινοβολεί κύρος και ιστορικότητα και επιτρέπει ακόμα περισσότερες δράσεις προβολής... (James Bond κ.λπ.)\nΑν και οι δύο πλευρές αρνήθηκαν να επιβεβαιώσουν επισήμως τη μελλοντική αυτή συνεργασία, πηγές ανέφερουν ότι η δημιουργία της ομάδας «Aston Martin Red Bull Racing» θα ανακοινωθεί τις προσεχείς εβδομάδες.\nΟ ίδιος ο Κρίστιαν Χόρνερ αναφέρει «Μπορείτε να πείτε ό, τι θέλετε, αλλά δεν πρόκειται να επιβεβαιώσω τίποτα. Έχουμε μια σπουδαία σχέση με την Aston, προφανώς δουλεύοντας και αναπτύσσοντας το υπεραυτοκίνητο Valkyrie για αυτούς. Κάνουν σπουδαία δουλειά, το προϊόν είναι υπέροχο και έχουν πολλά πράγματα στο σωστό δρόμο. Θα υπάρξουν νέα που θα ακολουθήσουν τις επόμενες εβδομάδες».\nΟ Διευθύνων Σύμβουλος της Aston Martin, Άντυ Πάλμερ (ο οποίος διαμεσολάβησε στη συμφωνία Infiniti όταν ήταν στην προηγούμενη δουλειά του), παραδέχτηκε ότι οι δύο εταιρείες σκοπεύουν να επεκτείνουν τη σχέση τους. «Είναι δίκαιο να πούμε ότι ένας από τους λόγους για τους οποίους είμαι εδώ, είναι να συζητήσουμε για το τι πρέπει να κάνουμε την επόμενη σεζόν. Δεν ξέρω τι θα συμβεί με τον κινητήρα. Το σκεφτόμαστε για το 2021. Αυτό θα εξαρτηθεί από το πόσο σοβαρή είναι η FIA να φέρει το θέαμα πίσω στο άθλημα. Υπάρχει η τεχνική δυνατότητα, είναι απλά θέμα χρημάτων. Μέχρι ένα σημείο είναι εντάξει, αλλά αν πρόκειται να συνεχίσουμε να έχουμε συστήματα ανάκτησης θερμότητας, κανένα όριο για τα έξοδα και όσες ώρες δυναμόμετρο θέλει ο καθένας, θα το ξανασκεφτούμε. Αλλά αν υπάρχει ένας τρόπος να λειτουργήσει και να συμμετάσχουμε ως κατασκευαστές κινητήρων (το 2021) νομίζω ότι το άθλημα θα γίνει πολύ πιο πλούσιο.»\nΥπάρχει λοιπόν μια πιθανή μετάβαση της Red Bull στην προμήθεια ενός κινητήρα Aston Martin το 2021 αλλά δεν είναι σαφές ποια μονάδα ισχύος θα χρησιμοποιήσει η αυστριακή ομάδα το 2019 και το 2020.


Ξεχάσαμε και τα... βασικά (εμβόλια)! - TheCaller\nΞεχάσαμε και τα… βασικά (εμβόλια)!\n15/07/2021 | 22:36\nΚι εκεί που -στις χώρες της Δύσης- συζητάμε για τον εμβολιασμό των εφήβων κατά της COVID-19 μία νέα αναφορά από τον Παγκόσμιο Οργανισμό Υγείας και τη UNICEF ήλθε να μας δείξει ότι λόγω της πανδημίας ξεχάσαμε και τα… βασικά (εμβόλια)!\nΣύμφωνα με υπολογισμούς, το 2020 17.000.000 παιδιά ανά τον κόσμο δεν έλαβαν ούτε μια δόση από τα υποχρεωτικά εμβόλια, ένας αριθμός που έρχεται για μια ακόμη φορά να επιβεβαιώσει ότι η πανδημία κλόνισε συθέμελα τα συστήματα υγείας σε παγκόσμια κλίμακα, άλλαξε τις προτεραιότητες και τη ζωή μας ολόκληρη.\nΣυνολικά, η κατάσταση επηρέασε τον εμβολιασμό περίπου 23.000.000 παιδιών για τα οποία παραλείφθηκαν δόσεις βασικών εμβολίων, αναδεικνύοντας ακόμη πιο σκληρά, ακόμη πιο έντονα τις ανισότητες στην υγεία.\nΟι περιοχές της Νοτιοανατολικής Ασίας και της Ανατολικής Μεσογείου ήταν οι περιοχές που επλήγησαν περισσότερο.\nΣε σχέση με το 2019-2020 3,5 εκατομμύρια περισσότερα παιδιά δεν έκαναν την πρώτη δόση του εμβολίου της διφθερίτιδας του τετάνου και του κοκκύτη ενώ επιπλέον 3 εκατομμύρια παιδιά έχασαν την πρώτη δόση του εμβολιασμού κατά της ιλαράς.\nΗ πανδημία και το κλείσιμο των σχολείων επηρέασαν τα εμβολιαστικά ποσοστά και κατά του HPV.\nTο γεγονός ότι πολλές κλινικές ασχολήθηκαν με την αποκλειστική νοσηλεία ασθενών με κορονοϊό, τα lockdown, η αδυναμία μετακίνησης, o φόβος προσέλευσης στα νοσηλευτικά ιδρύματα ήταν κάποιες από τις βασικές αιτίες για την πτώση των αριθμών.\n“Κάναμε βήματα προς τα πίσω, αφήνοντας τα παιδιά εκτεθειμένα στον κίνδυνο μόλυνσης από τρομερές ασθένειες, όπως η ιλαρά, η μηνιγγίτιδα και η πολυομυελίτιδα, οι οποίες όμως μπορούν να προληφθούν με τον εμβολιασμό”, παραδέχθηκε ο Γενικός Διευθυντής του ΠΟΥ, Dr Tedros Adhanom Ghebreyesus, κρούοντας το καμπανάκι κινδύνου για νέες, παράλληλες επιδημίες “που θα είναι καταστροφικές για τις κοινωνίες και τα συστήματα υγείας που μάχονται ακόμη τον κορωνοϊό”. “Είναι σημαντικό να επενδύσουμε στον εμβολιασμό των παιδιών και να εξασφαλίσουμε ότι κάθε παιδί θα έχει πρόσβαση σε αυτόν”.\n“Αυτά τα στοιχεία είναι μία ξεκάθαρη προειδοποίηση ότι η πανδημία και η αδυναμία πρόσβασης στα συστήματα υγείας μας έκαναν να χάσουμε πολύτιμο έδαφος. Οι επιπτώσεις από όλοβαυτό θα πληρωθούν σε ανθρώπινες ζωές και στην ευζωία των πιο ευάλωτων”, τόνισε η εκτελεστική διευθύντρια της Unicef, Henrietta Fore.\n“Ηδη πριν από την πανδημία υπήρχαν ανησυχητικά σημάδια ότι χάναμε έδαφος στην προσπάθεια ανοσοποίησης των παιδιών έναντι νοσημάτων που μπορούν να αποτραπούν, όπως της ιλαράς που προκάλεσε επιδημίες πριν από 2 χρόνια. Η πανδημία επιδείνωσε αυτή την άσχημη κατάσταση.\nΤο εντυπωσιακό είναι ότι η κατάσταση αυτή δεν αφορά μόνο τις πολύ φτωχές χώρες αλλά και τις χώρες μεσαίου εισοδήματος.\nΕίναι χαρακτηριστικό ότι στην περιοχή της Αμερικής μόλις 82% των παιδιών έχουν κάνει όλα τα εμβόλια, όταν το αντίστοιχο ποσοστό το 2016 ήταν 91%. Και φυσικά υπάρχουν χώρες στις οποίες οι επιδημίες όπως αυτή της ιλαράς παραμονεύουν.\n“Πρόκειται για ένα συναγερμό που δεν πρέπει να αγνοήσουμε. Δεν πρέπει να επιτρέψουμε στον κορονοϊό να συμβάλει στην επανεμφάνιση της ιλαράς, της πολιομυελίτιδας και άλλων νόσων δολοφόνων. Πρέπει να εργαστούμε μαζί και να βοηθήσουμε τις χώρες του κόσμου όχι μόνο να καταπολεμήσουν το πρόβλημα, αλλά και να εξασφαλίσουν την παγκόσμια ισότιμη πρόσβαση στα εμβόλια και να επαναφέρουν τα εμβολιαστικά προγράμματα.\nΗ μελλοντική υγεία και ευζωία εκατομμυρίων παιδιών εξαρτάται από αυτό”, πρόσθεσε ο Dr Seth Berkley, πρόεδρος της Συμμαχίας εμβολιασμού Gavi.\nΣτο νοσοκομείο ο Αλέξανδρος Μπουρδούμης – Η ανάρτησή του στο Instagram


e-hani: Και νέα φωτιά σε παραλιακή χωματερή κοντά στην Αντίκυρα\nΚαι νέα φωτιά σε παραλιακή χωματερή κοντά στην Αντίκυρα\nΜικρή έκτασης φωτιά εκδηλώθηκε τις τελευταίες ημέρες (σ.σ. Παρασκευή ) και στην χωματερή που βρίσκεται. στον δρόμο για τους Ποταμούς κοντά στην Αντίκυρα.\nΑν και στο σημείο υπάρχουν απαγορευτικές πινακίδες , η εναπόθεση των αδρανών υλικών συνεχίζεται στο εν λόγω σημείο και κάποια από αυτά,αποτέλεσαν εύφλεκτη ύλη.\nΠροφανώς και πρέπει να βρεθεί μια συνολική λύση για το πρόβλημα της εναπόθεσης των αδρανών υλικών , που πολίτες του Δήμου Δ.Α.Α. και του Δήμου Δελφών , αφήνουν ανεξέλεγκτα σε διάφορες παλιές χωματερές.\nΟι φωτό είναι από αναγνώστη του e-hani και κάτοικο της Αντίκυρας


Περί ενώσεως των Εκκλησιών\nΈλαβον την επιστολήν σας και μετά προσοχής την ανέγνωσα. Μας γράφετε να μην εμποδίζωμεν την ένωσιν με τον Τοποτηρητήν του θρόνου του Πρωτοκορυφαίου Πέτρου, Παύλον τον ΣΤ΄, διότι θα μετανοήσωμεν αιωνίως. Σας απαντώμεν, δεν λέγετε την αλήθειαν. Ημείς θέλομεν την ένωσιν και ευχόμεθα διαρκώς υπέρ της των πάντων ενώσεως. Υμείς, οι Παπικοί, εμποδίζετε αυτήν ουσιαστικώς. Και εάν δεν μετανοήσετε ενταύθα, εις την πρόσκαιρον ζωήν, θα μετανοήσετε εις τον Άδην, ένθα ουκ έστι μετάνοια!\nΒλέπεις, αγαπητέ μοι, ότι ο Πάπας δεν συμφωνεί με τον Χριστόν; Ο χριστός λέγει: εκείνος που θέλει να είναι πρώτος, ας είναι όλων δούλος, απ΄ όλους έσχατος, τελευταίος. Ενώ ο Πάπας τι λέγει; Εγώ είμαι πρώτος. Όλοι οι άλλοι είναι κατώτεροι μου και πρέπει να με αναγνωρίσουν ως τοιούτον.\nΟ οικουμενικός Διδάσκαλος, ο θεοκήρυξ Απόστολος των εθνών Παύλος, το στόμα του Χριστού, γράφει: «εις Κύριος, μία πίστις, εν βάπτισμα» ( Εφες. 4, 5). Και η πρώτη αγία Οικουμρνική Σύνοδος (εις την οποίαν ο Πάπας Ρώμης Σίλβεστρος είχεν αποστείλει αντιπροσώπους του τον Κορδούης Επίσκοπον και τους Πρεσβυτέρους Βίκτωρα και Βικέντιον) συνωδά με τον Απόστολον Παύλον μίαν πίστιν και εν βάπτισμα εις το σύμβολον της πίστεως εξέθεντο. «Πιστεύω εις ένα θεόν, Πατέρα Παντοκράτορα... και εις ένα Κύριον Ιησούν Χριστόν... και εις το Πνεύμα το Άγιον, το Κύριον, το Ζωοποιόν, το εκ του Πατρός εκπορευόμενον... Εις Μίαν, Αγίαν, Καθολικήν και Αποστολικήν Εκκλησίαν. Ομολογώ εν βάπτισμα εις άφεσιν αμαρτιών».\nΤούτο το άγιον Σύμβολον της πίστεως εδέχθησαν και κατείχον όλοι οι Πάπαι και άπαντες οι της Δύσεως Χριστιανοί άχρι του 10ου αιώνος, οπότε αποχωρήσαντες και αποσχισθέντες της μίας αγίας Καθολικής και Αποστολικής Εκκλησίας και καταφρονήσαντες τον κορυφαίον Θεοκήρυκα απόστολον Παύλον, τας επτά αγίας Οικουμενικάς Συνόδους και τους συγκροτήσαντας αυτάς αγίους Πατέρας, ίδρυσαν δευτέραν, νέαν Εκκλησίαν, την οποία ψευδώς ωνόμασαν Καθολικήν. Έκαναν προσθήκην εις το της πίστεως Σύμβολον και αντικατέστησαν το «εν Βάπτισμα» με ράντισμα και επίχυσιν ύδατος επί της κεφαλής του βαπτιζομένου. Εν συνεχεία οι κατά καιρούς Πάπαι ήλλαξαν, αντικατέστησαν όλα σχεδόν τα μυστήρια, κατεφρόνησαν τους ιερούς κανόνας, τας ιεράς Παραδόσεις, τας οποίας παρελάβομεν από τους αγίους Αποστόλους και αγίους Πατέρας.\nΤας καταφρονήσεις και τας καινοτομίας των κατά καιρούς Παπών της Δύσεως βλέπων ο Λούθηρος, διαμαρτυρηθείς και μη εισακουσθείς, απεχώρησε της Δυτικής Εκκλησίας και αντί να επιστρέψει και αυτός εις την πρώτην Μίαν, Αγίαν, Καθολικήν και Αποστολικήν Εκκλησίαν, ίδρυσεν ιδικήν του, την των Προτεσταντών-Διαμαρτυρομένων. Οι τούτου δε διάδοχοι και οι του Καλβίνου ίδρυσαν πολλάς εκκλησίας και εξακολουθούν ακαταπαύστως να ιδρύουν. Ούτω η Μία, Αγία, Καθολική και Αποστολική Εκκλησία εγένετο πολλαί, η μία πίστις πολλαί, το εν Βάπτισμα πολλά βαπτίσματα. Πάσαι δε αι αταξίαι, πλάναι και αιρέσεις επήγασαν από την Δυτικήν Εκκλησίαν, από τους πάπας, οι οποίοι τον άνωθεν της εκκλησίας υφαντόν χιτώνα διήρεσαν και εξέσχισαν εις πολλά τεμάχια. Ακολούθως οι Πάπαι δεν έπαυσαν, δεν εσταμάτησαν τας καινοτομίας. Έφθασαν εις το σημείον να καινοτομήσουν και εις εαυτούς, εις τα σώματά των. Ενώ ο Θεός, ο ποιητής και δημιουργός των απάντων, τους έπλασεν άνδρας, αυτοί ήλλαξαν την ανδρικήν των μορφήν και ξυρίσαντες τον πώγωνα και τον μύστακα μετεμορφώθησαν εις γυναίκας εναντίον του θελήματος του Θεού, δια να φανούν και εις τούτου ότι είναι ενάντιοι του θεού, ο Οποίος παρήγγειλε δια του Μωϋσέως εις τους Ισραηλίτας, και ιδιαιτέρως εις τους υιούς Ααρών, τους ιερείς, άλλα και εις ημάς και εις τους άνδρας όλων των γενεών: «ου φθαρείτε τον πώγωνα υμών» (Λευϊτ. 19,27). Πάντες οι άγιοι Προφήται, Απόστολοι, Όσιοι με γένεια ήσαν, και αυτός ο Θεός εφάνη ως παλαιός των ημερών εις τον Δανιήλ με γένεια. Ο Μονογενής Υιός και Λόγος του Θεού και Πατρός, ο Οποίος κατήλθεν εκ των ουρανών εις την γήν και έγινεν άνθρωπος όμοιος κατά πάντα με ημάς, εκτός της αμαρτίας, δια την σωτηρίαν ημών, με γένεια ήτο. Άλλα και οι εν Ιταλία Πάπαι προ του σχίσματος με γένεια ήσαν και οι άγιοι της Ιταλίας με γένεια εις παλιούς ναούς φαίνονται εζωγραφισμένοι.\nΒλέπεις, αγαπητέ, είς πόσα λάθη και πλάνας η υπερηφάνεια εκρήμνισε τους Πάπας; Με το να υψώθησαν και εφαντάσθησαν ότι είναι ανώτεροι πάντων, συμπαρέσυραν και υμάς και όλους τους Δυτικούς εις την πλάνην να τους παραδέχεσθε ως αλάθητους! Πώς είναι δυνατόν να δεχθώμεν ένωσιν με εκείνους, που λέγουν και φρονούν και πράττουν εναντίον του θεού, ενάντια των πατρικών Παραδόσεων; Ο Θεοκήρυξ απόστολος Παύλος γράφει: «στήκετε και κρατείτε τας πααδόσεις, ας εδιδάχθητε είτε δια λόγου είτε δι' επιστολής ημών» (Β' Θεσς. 2,15). Και πάλιν: «αλλά και εάν ημείς ή άγγελος εξ ουρανού ευαγγελίζηται υμίν παρ' ό παραλάβετε, ανάθεμα έστω» (Γαλ. 1,8-9). Ωσαύτως ο θεοφόρος Ιγνάτιος λέγει: «πάς αξιόπιστος ή, καν νηστεύη, καν παρθενεύη, καν σημεία ποιή, λύκος σοί φαινέσθω εν προβάτου δορά, φθοράν προβάτων κατεργαζόμενος». Η δε Ζ' Οικουμενική Σύνοδος ορίζει: «άπαντα τα παρά την εκκλησιαστικήν παράδοσιν και την διδασκαλίαν και καινοτομηθέντα η μετά τούτο πραχθησόμενα ανάθεμα γ'» (Συνοδικόν της αγίας Οικουμ. Ζ' Συνόδου υπέρ της Ορθοδοξίας. Τριώδιον Κυριακή της Ορθοδοξίας). Ο δε σοφός Βρυένιος λέγει: «εί τι των δοκούντων τοις θεοφόροις Πατράσι σαλεύει τις τούτο ουκέτι οικονομίαν κλητέον, άλλα παράβασιν και προδοσίαν πίστεως και περί το θείον ασέβειαν».\nΚατόπιν όλων αυτών και άλλων πολλών καινοτομιών, καταργήσεων, καταφρονήσεων πολλών ιερών Κανόνων και Πατερικών παραδόσεων κρίνατε, αγαπητέ μοι, μόνος σας, εάν πρέπη και ένα συμφέρη να γίνη ένωσις. Νομίζομεν ότι δεν συμφέρει, εφ' όσον αυτή γίνη κατά Πάπαν και υμάς τους παπικούς. Και αν γίνη, θα επιτευχθή το αντίθετον αποτέλεσμα, ήτοι διαίρεσις. Θα γίνει αιτία δημιουργίας νέων εκκλησιών, πρόξενος φιλονικειών και ερίδων. Θα γίνει ό,τι εγένετο με την ένωσιν εν Φερράρα και Φλωρεντία κατά τα έτη 1438-39, την οποίαν Ένωσιν, επειδή ακριβώς δεν ήτο κατά Χριστόν, άλλα κατά Πάπαν Ευγένιον και Ιωσήφ Β' τον Πατριάρχη Κωνσταντινουπόλεως, ανέτρεψε και ηκύρωσεν εις και μόνος Επίσκοπος, ο Άγιος Μάρκος Εφέσου, κάμνοντας τον μεγάλαυχον και υπερήφανον Πάπαν Ευγένιον να αναφωνήση το «εποιήσαμεν ουδέν».\nΑγαπητέ φίλε, βλέπω ότι επιθυμείς πολύ την ένωσιν, της οποιάς ουδέν γλυκύτερον και ωφελιμότερον εις τον κόσμον. Αυτή άλλωστε είναι και η επιθυμία και ευχή του Σωτήρος ημών. Ταύτην και εγώ ο ελάχιστος περισσότερον από σε επιθυμώ. Να παύσης δε του λοιπού να λέγης ότι εμποδίζω την ένωσιν, καθόσον ούτω λέγων είσαι εκτός αληθείας και αμαρτάνεις.\nΑς προσευχώμεθα, αγαπητέ, εν ταπεινοφροσύνη και πίστει. Ας έχωμεν υπ' όψιν μας ότι το καλόν δεν είναι καλόν αν δεν γίνει και καλώς. Τι μεγαλύτερον καλόν από την ένωσιν! Αλλά όταν γίνη κατά θεόν και όχι κατά τους ιδιοτελείς σκοπούς και επιδιώξεις και την ύποπτον ιδιογνωμοσύνην εκάστου. Διά να συμβή τούτο, «η ένωσις», θ' απαιτηθή- οσονδήποτε οδυνηρόν και εάν είναι το πράγμα και οσονδήποτε και αν κοστίση-να καταβή από της κορυφής του όρους της επάρσεως και υψηλοφροσύνης εις τα χαμηλά, εις το έδαφος ο Ποντίφηξ ( δεν εννοούμε να απολεσθή ο βαθμός της αρχιερωσύνης και το του αρχηγού Εκκλησίας αξίωμα), και να ταπεινωθή η Δυτική όφρυς. Μόνον με την υψοποιόν ταπείνωσιν θα δυνηθή αυτός και εσείς να ιδήτε και αναγνωρίσητε και ομολογήσετε που εύρηται η αλήθεια, και εις την ταπείνωσιν ταύτην θα ενεργήση και η θεία Χάρις, της οποίας και έργον είναι η ποθητή ένωσις.\nΤώρα που είναι περίοδος περισυλλογής, ας «εγκοβοθώμεν», αγαπητέ, την «στολήν της θεότητας» (την ταπείνωσιν) αμφότεραι αι Εκκλησίαι και με γνώμονα και βάσιν και πυξίδα τας πυγάς και τους ειερούς Κανόνας ας χωρήσωμεν εις την εκπλήρωσιν και ικανοποίησιν της θείας επιθυμίας «ίνα πάντες εν ώσιν». Άλλη οδός δεν υπάρχει, μηδέ συμβιβασμός είς τά ασυμβίβαστα δίναται να δοθή ουδέ οικονομία να νοηθή. Εκτός πλέον εάν επιδιώκωμεν μίαν εξωτερικήν, γενικήν και φαινομενικήν ένωσιν, εν άλλοις λόγοις, μίαν συμμαχίαν και σύμπραξιν, δια να κτυπήσωμεν δήθεν κοινούς εχθρούς, μη απτόμενοι ουδόλως των εσωτερικών λόγων και αδιαφορούντες διά την εσωτερικήν, ουσιαστικήν ενότητα, άνευ της οποίας και πάσα εξωτερική τοιαύτη σύντομα θα σπάση και θ' αποδειχθεί συμβατική, ως επίπλαστος και κατά κόσμον, απλώς φιλική.\nΕκείνο που προέχει και διά το οποίον πρέπει να γίνεται κυρίως λόγος είναι να ενωθούν αι Εκκλησίαι εξ' επόψεως της μίας και της αυτής πίστεως, του ενός και του αυτού βαπτίσματος, ως αυτά παρέδωκαν ο Κύριος και οι Απόστολοι, διέπτυξαν δε και διεφύλαξαν, δίκην κόρης οφθαλμού, και μας παρέδωκαν αι επτά Οικουμενικαί Σύνοδοι, τα οποία και παρεβίασαν και ηθέτησαν οι εκάστοτε μετά το σχίσμα Πάπαι, διά των πονηρών και ιδιοτελών καινοτομιών αυτών, των οποίων τας συνέπειας υφίστασθε εσείς ως θύματα εις την παρούσαν ζωήν, άλλα και το... φρικτότερον θα υποστήτε και εις την μέλλουσαν, εφ' όσον δεν θα συνέλθητε και αποτινάξητε τον ζυγόν ουχί του Κυρίου, άλλα του Πάπα. Διότι ο ζυγός του Κυρίου είναι χρηστός και το φορτίον του ελαφρόν, ενώ του Πάπα ο ζυγός είναι ανθρώπινος και ημαρτημένος και το φορτίον ένοχον και δυσβάστακτον.\nΕίθε ο νέος Πάπας να είναι ειλικρινής και ανυστερόβουλος. Η αρχιερατία του δε να σημειώση τα πρώτα βήματα επαναφοράς και επανόδου της προ του σχίσματος Μίας, Αγίας, Καθολικής και Αποστολικής Εκκλησίας. ¨όταν η επάνοδος αυτή, θεία Χάριτι, συμβή, τότε. Και μόνον τότε θ' αντιμετωπισθούν αποτελεσματικώς και όλαι αι σκοτειναί δυνάμεις, αι αντιστρατευόμεναι εις την Πίστην και την Εκκλησίαν του χριστού, και θ' αποδειχθεί διά μίαν ακόμην φοράν ότι «και πύλαι άδου ού κατισχύσουσιν αυτής».\nΑπο το βιβλίο "Επίκαιρα κείμενα Ορθοδόξου ομολογίας και πατερικής γραμμής για την αίρεση του παπισμού και την ένωση των εκκλησιών"


Ο Κλοντ Χάουτον Όλντφιλντ (Claude Houghton Oldfield) γεννήθηκε το 1889 στο Σέβενοουκς του Κεντ και φοίτησε στο Κολέγιο του Ντάλγουιτς. Σπούδασε λογιστής και εργάστηκε στο Ναυαρχείο κατά τον Α΄ Παγκόσμιο Πόλεμο, καθώς κρίθηκε ανίκανος για μάχιμη υπηρεσία λόγω προβλημάτων όρασης. Το 1920 παντρεύτηκε τη θεατρική ηθοποιό Ντόλσι Μπένσον και έζησαν σε αγροικία του Τσίλτερν Χιλς.\nΜέχρι το 1930 ο Κλοντ Χάουτον είχε ήδη γράψει μερικούς τόμους με ποίηση, ένα βιβλίο με δοκίμια, δύο θεατρικά και τέσσερα μυθιστορήματα, το πρώτο εκ των οποίων είχε τίτλο "Neighbours" (1926). Κατά τη δεκαετία του 1930 εξέδωσε αρκετά μυθιστορήματα με ικανοποιητικές πωλήσεις και ευνοϊκές κριτικές. Ανάμεσά τους συγκαταλέγονται το αναμφίβολα πιο δημοφιλές έργο του "Εγώ είμαι ο Τζόναθαν Σκρίβενερ" ("I Am Jonathan Scrivener", 1930), καθώς και τα "Chaos Is Come Again" (1932), "Julian Loses His Way" (1933), "This Was Ivor Trent"(1935), "Strangers" (1938), "Hudson Rejoins the Herd" (1939). Μολονότι εξέδωσε σχεδόν δώδεκα ακόμη μυθιστορήματα στη διάρκεια των δεκαετιών του 1940 και του 1950, οι περισσότεροι κριτικοί θεωρούν τα μεταγενέστερα έργα του λιγότερο σημαντικά από αυτά της δεκαετίας του 1930.\nΠαραγωγικότατος αλληλογράφος, ο Χάουτον αφιέρωνε γενναιόδωρα τον χρόνο του στους αναγνώστες που απολάμβαναν τα βιβλία του, απαντώντας στις επιστολές τους και υπογράφοντας αντίτυπα. Ο Χένρι Μίλερ, ο οποίος δεν συνάντησε ποτέ τον Χάουτον, ξεκίνησε μαζί του μια παθιασμένη ανταλλαγή επιστολών, όταν ένιωσε να συγκινείται από τα έργα του. Ανάμεσα στους θαυμαστές του ήταν και οι σύγχρονοί του Π.Τζ. Γούντχαουζ, Κλέμενς Ντέιν και Χιου Γουόλπολ.\nΠέθανε το 1961.\nΣυγγραφέας: Claude Houghton


«Πρόβα τζενεράλε» για τα Χριστούγεννα η Black Friday (ΒΙΝΤΕΟ)\nΚυρ, 22/11/2020 - 20:44\nΌλα αλλιώς θα τα ζήσουμε φέτος με τον κορωνοιό. Ακόμη και την καταναλωτική μας μανία θα την περιορίσουμε…διαδικτυακά. Την πρώτη γεύση της αλλιώτικης φετινής αγοράς θα την πάρουμε κατά τη γνωστή Black Friday, την ερχόμενη Παρασκευή 27 Νοεμβρίου.\nΜάριος Αντωνίου - Γραμματέας Συνδέσμου Λιανικού Εμπορίου\n‘’Αυτή η μέρα θα κινηθεί σχεδόν εξ’ ολοκλήρου στο ηλεκτρονικό εμπόριο. Όλα τα μεγάλα καταστήματα κυρίως με ηλεκτρονικά προϊόντα θα βγάλουν τις μεγάλες προσφορές τους online και εκεί θα κινηθεί και ο κόσμος.’’\nΣε ό,τι αφορά στα ψώνια με φυσική παρουσία, η κίνηση που θα καταγραφεί στην αγορά την Παρασκευή και τήρηση των μέτρων, αποτελούν για τους ειδικούς ένα πρώτο μεγάλο τεστ ενόψει των γιορτών των Χριστουγέννων.\nΣτόχος αλλά και επιθυμία των επιχειρήσεων είναι να σώσουν όσα περισσότερο γίνεται τόσο από την λεγόμενη ‘’Μαύρη Παρασκευή’’ αλλά και από την αγορά των Χριστουγέννων που αναμένεται να κυλήσει στα ίδια ακριβώς επίπεδα. Το online shopping θα αποτελέσει σίγουρα μια μεγάλη ανάσα στις επιχειρήσεις.\n"Εναποθέτουμε τις ελπίδες στις ηλεκτρονικές αγορές γιατί δε γίνεται αλλιώς. Αναμένουμε να κερδίσουμε έτσι τον Δεκέμβριο…δεν γίνεται να χαθεί.."\nΟι αγορές των καταναλωτών θα είναι μόνο ένα κλικ μακριά από το σπίτι τους. Πολλά καταστήματα είναι ήδη ετοιμοπόλεμα να δεχτούν όγκο παραγγελιών. Κάποιοι έχουν προνοήσει με την κατ’ οίκον παράδοση των προϊόντων και άλλοι με τη μέθοδο του take away. Πρώτα η προαναγγελία του προϊόντος και στη συνέχεια η παραλαβή από το κατάστημα εύκολα και γρήγορα, μειώνοντας στο ελάχιστο την ανθρώπινη επαφή.\nΣτο ίδιο τέμπο και τα εποχικά καταστήματα που προσαρμόζονται στα νέα δεδομένα της εποχής αφού δέχονται παραγγελίες μέχρι και από τα μέσα κοινωνικής δικτύωσης.\nΣοφία Μορφάκη - Ιδιοκτήτρια Καταστήματος Διακόσμησης\n‘’Δουλεύουμε πάρα πολύ με το διαδίκτυο και κυρίως με τα social media, βλέπουν τις φωτογραφίες που ανεβάζουμε και έτσι μας παραγγέλνουν δέντρα, στολίδια, στεφάνια χριστουγεννιάτικα. Και εμείς τα στέλνουμε σε όλες τις πόλεις με κούριερ.’’\nΣτον αντίποδα βρίσκονται οι μικρές επιχειρήσεις που δίνουν έναν δυσκολότερο αγώνα επιβίωσης αφού η πλειοψηφία αυτών δεν διαθέτουν ηλεκτρονική σελίδα για αγορές.\nΑπαντά στα πυρά ΑΚΕΛ ο Κυβερνητικός Εκπρόσωπος


Πρέσπες, Ορεστιάδα, Οχρίδα: Το λίκνο της γεωργίας στην Ευρώπη - Γεωπόνος Τ.Ε. ''Τεχνολόγος''\nHome ΑΓΡΟΤΙΚΑ ΘΕΜΑΤΑ ΕΙΔΗΣΕΙΣ ΕΠΙΛΟΓΕΣ ΛΙΜΝΗ ΠΡΕΣΠΑΣ ΠΕΡΙΒΑΛΛΟΝ Πρέσπες, Ορεστιάδα, Οχρίδα: Το λίκνο της γεωργίας στην Ευρώπη\nΠρέσπες, Ορεστιάδα, Οχρίδα: Το λίκνο της γεωργίας στην Ευρώπη\ntexnologosgeoponos.gr 4:30 μ.μ. ΑΓΡΟΤΙΚΑ ΘΕΜΑΤΑ, ΕΙΔΗΣΕΙΣ, ΕΠΙΛΟΓΕΣ, ΛΙΜΝΗ ΠΡΕΣΠΑΣ, ΠΕΡΙΒΑΛΛΟΝ\nΟι λίμνες στο βορρά της Ελλάδας και στα νότια Βαλκάνια θεωρούνται ένα μοναδικό «αρχείο» της περιβαλλοντικής και πολιτισμικής ιστορίας της Ευρώπης. Τις λίμνες Πρέσπες, Ορεστιάδα (λίμνη Καστοριάς) και Οχρίδα σε Ελλάδα και ΠΓΔΜ θα μελετήσει πρώτη φορά σε βάθος και από κοινού ένα ευρωπαϊκό ερευνητικό πρόγραμμα, που έχει ως απώτερο στόχο να φωτίσει τη γέννηση της γεωργίας στην Ευρώπη.\nΟι λίμνες στο βορρά της Ελλάδας και στα νότια Βαλκάνια, που θεωρούνται ένα μοναδικό «αρχείο» της περιβαλλοντικής και πολιτισμικής ιστορίας της Ευρώπης, παραμένουν κατ’ ουσίαν ανεξερεύνητες μέχρι σήμερα.\nΟι λίμνες αυτές θεωρούνται λίκνο της ευρωπαϊκής γεωργίας, καθώς οι γεωργικές τεχνικές από τη Δυτική Ασία έφθασαν εδώ αρχικά, προτού εξαπλωθούν στην υπόλοιπη Ευρώπη, πριν από τουλάχιστον 8.000 χρόνια.\nΗ διεθνής ερευνητική ομάδα έχει ως επικεφαλής τους καθηγητές Προϊστορικής Αρχαιολογίας Άλμπερτ Χάφνερ και Παλαιοοικολογίας Γουίλι Τίνερ του ελβετικού Πανεπιστημίου της Βέρνης, την καθηγήτρια Νεολιθικής Αρχαιολογίας Έιμι Μπογκάαρντ του βρετανικού Πανεπιστημίου της Οξφόρδης και τον ομότιμο καθηγητή Προϊστορικής Αρχαιολογίας του Αριστοτελείου Πανεπιστημίου Θεσσαλονίκης Κώστα Κωτσάκη.\nΤο πενταετές πρόγραμμα EXPLO μόλις επιλέχθηκε από το Ευρωπαϊκό Συμβούλιο Έρευνας (ERC) για να χρηματοδοτηθεί στο πλαίσιο των επιχορηγήσεων συνέργειας (Synergy Grants), μαζί με άλλα 26 ερευνητικά προγράμματα.\nΤο διεπιστημονικό πρόγραμμα θα συνδυάσει πρώτη φορά την υποβρύχια αρχαιολογία με μεθόδους των οικολόγων, των βιολόγων και των κλιματολόγων, σε συνδυασμό με τη βοήθεια υπολογιστικών μοντέλων, ώστε να καταλήξει σε βάσιμες εκτιμήσεις για τη διαχρονική αλληλεπίδραση του κλίματος με τους ανθρώπους των πρώτων γεωργικών κοινοτήτων στην περιοχή.\nΜεταξύ άλλων, θα διερευνηθεί ποιες επιπτώσεις είχε η ανάδυση της γεωργίας στο τοπικό οικοσύστημα, καθώς και πόσο καλά οι πρώτοι γεωργοί προσαρμόστηκαν στις περιβαλλοντικές προκλήσεις.\nΟ Άλμπερτ Χάφνερ, ο οποίος είχε την πρωτοβουλία για τη νέα έρευνα, έχει διεθνή φήμη στο πεδίο της προϊστορίας και ειδικότερα των προϊστορικών παραλίμνιων οικισμών. Έως τώρα είχε ασχοληθεί με τις αλπικές λίμνες, αλλά τώρα στρέφει το ενδιαφέρον τους στις βαλκανικές.\nΌπως δήλωσε, «αυτές οι περιοχές, που ουσιαστικά δεν έχουν καθόλου μελετηθεί μέχρι σήμερα, έχουν τεράστια επιστημονική αξία. Μπορεί να αποδειχθούν εξίσου σημαντικές με τους παραλίμνιους οικισμούς της Νεολιθικής Εποχής και της Εποχής του Χαλκού γύρω από τις Άλπεις».\nΟι ερευνητές σχεδιάζουν ανασκαφές και συλλογή δειγμάτων δέντρων από τις Πρέσπες, την Ορεστιάδα (λίμνη Καστοριάς) και την Οχρίδα, ώστε να μπορέσουν να κάνουν δενδροχρονολόγηση ακριβείας με τη μέθοδο του ραδιενεργού άνθρακα-14.\nΉδη έγιναν δοκιμαστικές ανασκαφές και συλλογή δειγμάτων το 2016 και το 2018, που άφησαν πολλές υποσχέσεις για το μέλλον.\nΠρέσπες, Ορεστιάδα, Οχρίδα: Το λίκνο της γεωργίας στην Ευρώπη Reviewed by texnologosgeoponos.gr on 4:30 μ.μ. Rating: 5\nΑΓΡΟΤΙΚΑ ΘΕΜΑΤΑ ΕΙΔΗΣΕΙΣ ΕΠΙΛΟΓΕΣ ΛΙΜΝΗ ΠΡΕΣΠΑΣ ΠΕΡΙΒΑΛΛΟΝ


Πρόκριση στο νήμα! | Novasports\nΔημοσίευση: 08/01/2015 - 18:21\nΗ ομάδα του Μανουέλ Ρόκα πήρε τη δεύτερη θέση στο γκρουπ πίσω από την πρωτοπόρο ΑΕΚ, αφήνοντας πίσω του τον Ατρόμητο, ενώ ο αξιόμαχος στο σημερινό ματς Ηρακλής τερμάτισε χωρίς βαθμό, αλλά τουλάχιστον κατάφερε να σκοράρει.\nΑξίζει να σημειωθεί πως το ματς διεξήχθη σε έναν κακό αγωνιστικό χώρο λόγω των καιρικών συνθηκών, γεγονός που επηρέασε τις προσπάθειες των δύο ομάδων.\nΟ Πανθρακικός πήρε τα ηνία του αγώνα από το ξεκίνημα και μόλις στο 3ο λεπτό έχασε την πρώτη ευκαιρία με σουτ του Ζδράβου - Ρίζου που πέρασε άουτ.\nΣτο 10' ο Ηρακλής απάντησε με κεφαλιά του Β. Πατσατζόγλου που μπλόκαρε ο Πασχαλάκης, ενώ στο 12' ακυρώθηκε γκολ του Ίγκορ ως οφσάιντ.\nΣτο 17' ο Ντιγκινί είχε σουτ που πέρασε άουτ και ένα λεπτό αργότερα ο Ραπτάκης με καθοριστική επέμβαση έκοψε τον Ίγκορ πριν εκτελέσει.\nΑκολούθησαν νέες ευκαιρίες με τους Λίτσκα (31'), Ίγκορ (38') και Χασομέρη (39'), πριν ο Λίτσκας αστοχήσει δύο φορές στην ίδια φάση στο 41ο λεπτό.\nΗ υπεροχή του Πανθρακικού καρποφόρησε τελικά στο 42', όταν ο Ίγκορ βρήκε τον Χασομέρη και αυτός άνοιξε το σκορ με πλασέ.\nΛίγο πριν τη λήξη του ημιχρόνου, ο Πανθρακικός είχε δοκάρι σε προσπάθεια του Ίγκορ.\nΣφράγισε το εισιτήριο\nΣτο ημίχρονο ο Μανουέλ Ρόκα άλλαξε τον Ίγκορ με τον Αράμπα, αλλά ο Πανθρακικός δεν έδειξε διάθεση να σταματήσει να επιτίθεται.\nΣτο 50' και το 52' ο Λίτσκας είχε δύο καλές ευκαιρίες για να σκοράρει, ενώ στο 54' ο Νάκας με κεφαλιά που πέρασε άουτ απείλησε για λογαριασμό του Ηρακλή. Δύο λεπτά αργότερα ένα σουτ του Γουόρντεν για τους φιλοξενούμενους κατέληξε άουτ, όμως οι γηπεδούχοι στο 59' κατάφεραν να κάνουν το 2-0.\nΣυγκεκριμένα, οι Ακρίτες βγήκαν στην κόντρα και ο Αράμπα με δυνατό σουτ πέρασε τη μπάλα κάτω από τα πόδια του Μανιάτη!\nΤο ματς όμως δεν είχε «καθαρίσει» ακόμα για τον Πανθρακικό, καθώς στο 67' οι φιλοξενούμενοι κατάφεραν να μειώσουν με σουτ του Τσιμόντζι, δίνοντας νέο ενδιαφέρον, καθώς με την ισοπαλία ο Πανθρακικός έμενε εκτός!\nΣτο 81' ο Β. Πατσατζόγλου βρέθηκε σε καλή θέση για τον Ηρακλή αλλά το σουτ του αποκρούστηκε εύκολα από τον Πασχαλάκη που δεν ανησύχησε.\nΤα τελευταία λεπτά πέρασαν με πολλές καθυστερήσεις λόγω τραυματισμών και ο Πανθρακικός κράτησε τη νίκη χωρίς ιδιαίτερα καρδιοχτύπια...\nΠΑΝΘΡΑΚΙΚΟΣ - ΗΡΑΚΛΗΣ ΨΑΧΝΩΝ 2-1\nΓκολ: 42' Χασομέρης, 59' Αράμπα - 67' Τσιμόντζι.\nΠΑΝΘΡΑΚΙΚΟΣ: Πασχαλάκης, Μεχία, Λίτσκας, Ζδράβος-Ρίζος, Παπαγεωργίου, Εμπόου, Χασομέρης (77' Λαδάκης), Ντιγκινί, Τσουμάνης, Ίγκορ (46' Αράμπα), Ποτουρίδης.\nΗΡΑΚΛΗΣ ΨΑΧΝΩΝ: Μανιάτης, Τσιμότζι, Ραπτάκης, Κοτίτσας (46' Μπακομήτρος), Χ. Πατσατζόγλου, Σικαλιάς (31' Παληγεώργος), Β. Πατσατζόγλου, Κόσουτιτς, Καρντόσο, Νάκας, Γουόρντεν (78' Μαναρίτσας).


Δεν ξέρουν πως είναι να το παίρνεις μέσα στο γήπεδο – Enwsi.gr\n01:00 - Η πρώτη δοκιμή του Καρέρα στην ΑΕΚ\n00:59 - Θα ενεργοποιηθεί και ο Καρέρα για τις μεταγραφές\nΤάσος Τσατάλης 18/11/2019 22:41\t9 Σχόλια\nΟ Τάσος Τσατάλης γράφει για το φετινό πρωτάθλημα και πως αναμένεται να εξελιχθεί\nΜετά από την 9η αγωνιστική, που είχε τα ματς Ξάνθη –Ολυμπιακός, ΠΑΟΚ – Παναθηναίκός και ΑΕΚ – Ατρόμητος, είχα γράψει πως πολλές φορές το έχουμε πει στο παρελθόν πως το πρωτάθλημα δεν θα τελειώσει, αλλά είναι η πρώτη φορά φέτος, που ρεαλιστικά υπάρχουν πιθανότητες αυτό να συμβεί.\nΤο βασικό δεδομένο που μπορεί να οδηγήσει σε αυτή την κατάληξη, είναι πως στον ΟΣΦΠ φαίνονται αποφασισμένοι να αντιγράψουν το γραφικό «μότο» του ΠΑΟΚ το προπέρσινο, το γνωστό κι αστείο «εμείς ή κανείς», αλλά να το κάνουν πράξη.\nΕίναι πασιφανές πως στον ΟΣΦΠ θεωρούν πως μετά τις εκλογές και την αλλαγή κυβέρνησης κι αφού έπεισαν τους εαυτούς τους απ’ ότι φαίνεται (γιατί είναι τόσο εξωφρενικό που θεωρούσαμε ως τώρα πως το λέμε μόνο για τις εντυπώσεις ) πως τα δύο προηγούμενα χρόνια έμειναν χωρίς τίτλο επειδή η διοίκηση τους άνοιξε διαμάχη με την προηγούμενη κυβέρνηση, τώρα δεν γίνεται να μην είναι αυτοί οι πρωταθλητές.\nΚαι προφανώς θεωρούν πως το εύρος της επιρροής που διαθέτουν, δεν είναι τέτοιο ακόμη έτσι ώστε να διασφαλιστεί πως θα πάρουν το πρωτάθλημα σε κάθε περίπτωση. Κι έχουν δίκιο, γιατί τα κατά παραγγελία πρωταθλήματα, όπως μας έχει διδάξει ο ίδιος ο ΟΣΦΠ, βγαίνουν μόνο όταν υπάρχει απόλυτος έλεγχος στην ΕΠΟ.\nΚάτι που δεν μπόρεσαν να έχουν ο ΠΑΟΚ με την ΑΕΚ, από την στιγμή που η δικής τους προτίμησης διοίκηση στην ΕΠΟ, δεν ασκεί ουσιαστική διοίκηση και φυσικά δεν ασκεί έλεγχο στην διαιτησία. Η οποία ελέγχεται εδώ και τρία χρόνια σεζόν, άμεσα από την FIFA.\nΔεν το πιστεύουν οι ίδιοι\nΠαρά λοιπόν το γεγονός πως για πρώτη φορά μετά από χρόνια, ο ΟΣΦΠ έχει καταφέρει να πείσει και τους πιο εμπαθείς πολέμιους του, πως αν το πάρει θα το αξίζει αγωνιστικά, γιατί έχει καλή ομάδα όντως, φαίνεται πως δεν έχει καταφέρει να πείσει τον ίδιο του τον εαυτό.\nΚι αυτό προφανώς συμβαίνει, επειδή στον ΟΣΦΠ, θεωρούν πως το πρωτάθλημα στην Ελλάδα κρίνεται με έναν και μόνο τρόπο κι αυτός ο τρόπος δεν βρίσκεται μέσα στο γήπεδο.\nΔεν τους αγγίζει το γεγονός πως εδώ και δύο σεζόν, έχουμε πρωτάθλημα που το παίρνει αυτός που το αξίζει στο γήπεδο και πως όλες οι ομάδες, έχουν τελικά την θέση που αντικατοπτρίζει τις αγωνιστικές τους δυνατότητες. Όχι. Η ΑΕΚ και ο ΠΑΟΚ πήραν το πρωτάθλημα λόγω Κοντονή, Βασιλειάδη, κυβέρνησης ΣΥΡΙΖΑΝΕΛ και δεν ξέρω κι εγώ τι άλλο. Γιατί; Γιατί φαίνεται πως στον ΟΣΦΠ είναι αδιανόητο, πως μπορεί ένα πρωτάθλημα κατά βάση να κρίνεται στο γήπεδο.\nΕπαναλαμβάνω, αυτός είναι και ο λόγος που παρά το γεγονός πως για πρώτη φορά μετά από χρόνια, αγωνιστικά δεν έχεις να τους πεις τίποτε, εκείνοι φέρονται σα να είναι δεδομένο πως δεν θα πάρουν το πρωτάθλημα. Γιατί έχουν μάθει να θεωρούν πως το πρωτάθλημα το παίρνεις μόνο με έξω- αγωνιστικούς τρόπους.\nΓιατί λοιπόν λέω πως όντως μπορεί να μην τελειώσει το φετινό πρωτάθλημα; Γιατί στον ΟΣΦΠ υποτιμούν καθώς φαίνεται, το που μπορεί να οδηγηθεί η κατάσταση, με την ασφυκτική τους πίεση, να γίνουν τα πάντα έτσι ώστε να διασφαλιστεί πως θα τους απονεμηθεί ο τίτλος.\nΚαμία σχέση το ΑΕΚ-ΠΑΟΚ\nΗ προπέρσινη κόντρα ΑΕΚ – ΠΑΟΚ με αποκορύφωμα το περιβόητο ντέρμπι στην Τούμπα, ήταν σκληρή. Κι έγινα ακραία σε πολλές περιπτώσεις, ειδικά από πλευράς ΠΑΟΚ.\nΩστόσο όσο ακραία και να έγινε, ο αντίπαλος του ΠΑΟΚ δεν έπαυε να ήταν μια ομάδα, ένας οργανισμός που λένε κι αυτοί, που δεν αντιπροσώπευε ούτε διαπλεκόμενα οικονομικά συμφέροντα, ούτε την έχει υπό τον έλεγχο του κάποιος που κινείται μεθοδικά για να θέσει υπό την επιρροή του, όλες σχεδόν τις πτυχές της πολιτικής – οικονομικής ζωής στην Ελλάδα.\nΌσο ακραία και να ήταν η κόντρα ΑΕΚ – ΠΑΟΚ, ποτέ δεν ενεργοποίησε στα αλήθεια τα αντανακλαστικά τα παραδοσιακά, της αδικίας από το κράτος των Αθηνών.\nΓιατί όσο και φιλότιμα να προσπάθησαν από πλευράς ΠΑΟΚ, αυτή η εικόνα δεν χτίζεται κι αυτή η ψυχολογία δεν δημιουργείται μέσα σε λίγες εβδομάδες και με αφορμή ένα ματς. Η ΑΕΚ δεν συμβολίζει και δεν ταυτίζεται με τέτοια πράγματα στο μυαλό του μέσου ΠΑΟΚτζή, όσο και να έγινε ακραία η αντιπαλότητα.\nΑλλά εδώ μιλάμε για τον ΟΣΦΠ και τον Μαρινάκη. Που στα μάτια και του κόσμου του ΠΑΟΚ και των υπόλοιπων ομάδων, εκπροσωπεί πολύ διαφορετικά πράγματα, από την ΑΕΚ.\nΠου βγάζει επιθετικότητα με κάθε τρόπο κι ένα ολόκληρο σύστημα επικοινωνίας τον ακολουθεί, στην πολεμική κατά του ΠΑΟΚ. Με ακραίο στυλ στην έκφραση του.\nΣώνει και ντε να το πάρουμε\nΑυτό λοιπόν που ίσως δεν καταλαβαίνουν κι αυτοί που πιέζουν για να τους απονεμηθεί το πρωτάθλημα, αλλά κι αυτοί που δέχονται την πίεση να ακολουθήσουν τις προσδοκίες τους, είναι πως εδώ δεν θα είναι σαν την κόντρα της ΑΕΚ με τον ΠΑΟΚ. Εδώ αν το πάνε στα άκρα, μπορούν να δημιουργηθούν καταστάσεις άνευ προηγουμένου. Να γίνει το ποδόσφαιρο καταλύτης, για καταστάσεις, που δεν θα τις έχουμε δει ξανά.\nΚι όλα αυτά γιατί; Γιατί σώνει και ντε πρέπει να πάρει μια ομάδα το πρωτάθλημα, επειδή δεν το πήρε για δύο σεζόν. Αυτός είναι ο λόγος. Πως δεν σηκώνει ο προσωπικός εγωισμός προφανώς, που έντεχαν συνδέεται με τον εγωισμό ενός συλλόγου, να μην σηκώσει την κούπα του πρωταθλητή για μια σεζόν ακόμη.\nΓιατί το ποδόσφαιρο ως ποδόσφαιρο δεν ενδιαφέρει, ενδιαφέρει η κατάκτηση του τίτλου, ως επιβεβαίωση της αυθεντίας και της κυριαρχίας του διοικητικού ηγέτη.\nΕίναι περίπου το ίδιο ένστικτο βέβαια που οδήγησε τον ιδιοκτήτη του ΠΑΟΚ να μπει με το όπλο στο γήπεδο. Δεν το σήκωνε …ο εγωισμός του, που πιθανώς τον τόνιζε εκείνη την στιγμή και ο άμεσος περίγυρος του, να μη πάρει η δική του ομάδα υπέρ της, την κρίσιμη διαιτητική απόφαση. Μόνο που εδώ, στην περίπτωση τώρα του ΟΣΦΠ, η κατάσταση ξεφεύγει τελείως. Ακόμη και ο ΠΑΟΚ, κατάφερε να το ελέγξει αυτό το ένστικτο μετά από ένα σημείο.\nΩστόσο, ακόμη και σε αυτή την χώρα που έχουν διαλυθεί τα πάντα και έννοιες όπως ηθική, νομιμότητα, δικαιοσύνη, έχουν χάσει κάθε νόημα, υπάρχουν ορισμένα όρια. Τα τραβάμε, τα τραβάμε, τα τραβάμε, τα ξηλώνουμε συνέχεια …Δεν σημαίνει πως αυτό θα συμβαίνει μόνιμα χωρίς αντίδραση. Κάποια στιγμή ένα μοιραίο λάθος, θα την φέρει αυτή την αντίδραση. Και κάτι μου λέει πως αυτό το μοιραίο λάθος, πάει να γίνει τώρα.\nΕτικέτες αεκ ολυμπιακός ΠΑΟΚ\nΗ πρώτη δοκιμή του Καρέρα στην ΑΕΚ\nΘα ενεργοποιηθεί και ο Καρέρα για τις μεταγραφές\nΑΕΚομανης: Γιατι αδερφε αν εχει 3000 με τις σκουληκαντέρες (δυσκολο αν θες την γνωμη μου),π...\nSpiros Ps: Δεν είχε τον μεγαλύτερο προϋπολογισμό και πριν και μετα απο αυτο η Σπαρτάκ Μόσχα...\nSpiros Ps: Κύριε Καζαντζόγλου πρέπει να ξεκαθαρίζουμε κάποια πράγματα. 1) Στις ακαδημίες δε...\naccept10000: Οι αιποιστημωναις του βορρα.......\naccept10000: Ο κυριος φολιας που λεγε ο μακαρος...


Γυμναστική στο κρύο: Τι πρέπει να προσέξουμε - Γυμναστική & Άσκηση - Άσκηση\nΓυμναστική στο κρύο: Τι πρέπει να προσέξουμε\nΤι μπορεί να πάθει η υγεία μας όταν γυμναζόμαστε στο κρύο; Μέτρα προφύλαξης που συνιστούν οι ειδικοί.\nΔημοσίευση: 14 Ιανουαρίου 2015\nΚάνει καλό η άσκηση σε ανοικτούς χώρους στη διάρκεια του χειμώνα; Ναι, αλλά υπο προϋποθέσεις που σχετίζονται με την εξωτερική θερμοκρασία, την κατάσταση της υγείας του ανθρώπου που γυμνάζεται, αλλά και τον εξοπλισμό.\nΣε γενικές γραμμές, οι χαμηλές θερμοκρασίες του χειμώνα δεν αποκλείουν την άσκηση. Άλλο είναι όμως οι χαμηλές θερμοκρασίες και άλλο οι πολικές. Αυτό σημαίνει, ότι θα πρέπει να αποφεύγεται η υπαίθρια άσκηση σε πολύ χαμηλές θερμοκρασίες, διότι εκτός των άλλων ελλοχεύουν και κίνδυνοι τραυματισμού.\nΣε κάθε περίπτωση, όποιος αποφασίσει να κάνει υπαίθρια γυμναστική με πολύ χαμηλές θερμοκρασίες θα πρέπει να παίρνει ορισμένες προφυλάξεις: να είναι ζεστά ντυμένος, να χρησιμοποιεί παπούτσια με αντιολισθητικές σόλες, σε περίπτωση βροχής ή χιονιού να φορά αδιάβροχο και αν έχει πολύ χαμηλές θερμοκρασίες να χρησιμοποιεί σκούφο και γάντια.\nΜελέτες δείχνουν, ότι όταν γυμνάζεται κάποιος με πολύ χαμηλές θερμοκρασίες και αναπνέει από το στόμα, τότε το υπερβολικό κρύο μπορεί να προκαλέσει ερεθισμό του στόματος, του φάρυγγα, της τραχείας, ακόμα και των βρόγχων. Για αυτόν τον λόγο, οι ειδικοί συνιστούν να καλύπτεται το στόμα και η μύτη με ένα κασκόλ, κατά την έντονη άσκηση στο κρύο.


Maison Joseph Drouhin (Μπον, Γαλλία) - Κριτικές - TripAdvisor\nMaison Joseph Drouhin, Μπον - Κριτικές\nΜπον: Όλα τα εστιατόρια Εστιατόρια κοντά στο αξιοθέατο Maison Joseph Drouhin\nΜπον: Όλες οι δραστηριότητες Δραστηριότητες κοντά σε: Maison Joseph Drouhin\nΕυρώπη›Γαλλία›Βουργουνδία›Cote d'Or›Μπον›Μπον Αξιοθέατα› Maison Joseph Drouhin\n93 Κριτικές Νο9 από 69 δραστηριότητες για: Μπον Πιστοποιητικό διάκρισης Οινοποιεία και Αμπελώνες, Φαγητό και Ποτό Επισκόπηση Κριτικές (93)\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Διεύθυνση: 1 Cour du Parlement, 21200, Μπον, Γαλλία Αριθμός τηλεφώνου: 03 80 24 84 05 Ιστότοπος Βελτίωση αυτής της καταχώρισης Σήμερα 09:30 - 18:30\nΣας ευχαριστούμε για τη βαθμολογία σας Η κριτική έγινε: 22 Μαΐου 2014 llsimms, Cape Coral, Φλόριντα\nHotel de Luxe le Cep705 Κριτικές Μπον, Cote d'Or0.1 km από Maison Joseph DrouhinΠροβολή τιμών Abbaye de Maizieres312 Κριτικές Μπον, Cote d'Or0.1 km από Maison Joseph DrouhinΠροβολή τιμών Hôtel Athanor234 Κριτικές Μπον, Cote d'Or0.1 km από Maison Joseph DrouhinΠροβολή τιμών Exclusive La Vigne D'Orαπό 1 ταξιδιώτηΜπον, Cote d'Or0.1 km από Maison Joseph DrouhinΠροβολή τιμών L'Hotel De Beaune106 Κριτικές Μπον, Cote d'Or0.2 km από Maison Joseph DrouhinΠροβολή τιμών Le Gourmandin39 Κριτικές Μπον, Cote d'Or0.2 km από Maison Joseph DrouhinΠροβολή τιμών Περισσότερα Hotel Central94 Κριτικές Μπον, Cote d'Or0.2 km από Maison Joseph DrouhinΠροβολή τιμών Hotel de la Poste435 Κριτικές Μπον, Cote d'Or0.3 km από Maison Joseph DrouhinΠροβολή τιμών Hotel Belle Epoque405 Κριτικές Μπον, Cote d'Or0.3 km από Maison Joseph DrouhinΠροβολή τιμών Λιγότερα Maison Joseph Drouhin: Ξενοδοχεία εκεί κοντά Ποια ξενοδοχεία στην περιοχή Μπον έχουν έκπτωση;\nΕνημέρωση καταχώρισης… Maison Joseph Drouhin: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΜπον, Cote d'Or Patriarche Pere & Fils\nΜπον, Cote d'Or Olivier Leflaive\nPuligny-Montrachet, Μπον Μπον: Όλες οι δραστηριότητες (106)\nMaison Joseph Drouhin: Έχετε πάει; Μοιραστείτε τις εμπειρίες σας! Γράψτε μια κριτική\nΑυτές είναι οι ερωτήσεις που υπέβαλαν οι προηγούμενοι επισκέπτες, με απαντήσεις από τους εκπροσώπους αυτού του χώρου (Maison Joseph Drouhin) και άλλους επισκέπτες.\n2 ερωτήσεις Κάντε μια ερώτηση Έχετε απορίες; Λάβετε απαντήσεις από το προσωπικό αυτού του χώρου (Maison Joseph Drouhin) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Διατίθεται μεταφορά από και προς το ξενοδοχείο μου; Η οικογένειά μου έχει 7 μέλη. Μπορούμε να συμμετάσχουμε όλοι στην περιήγηση; Πώς να ντυθώ για αυτή την περιήγηση; Κοντά σε: Maison Joseph Drouhin Κοντινά αξιοθέατα με τη μεγαλύτερη βαθμολογία 3.000 Κριτικές Μουσείο του Hotel-Dieu\nΑναζήτηση όλων των αξιοθέατων Κοντινά εστιατόρια με τη μεγαλύτερη βαθμολογία 247 Κριτικές La Lune\n238 Κριτικές Le Relais de Saulx\n112 Κριτικές La Buissonniere


Δήλωση Προέδρου της Κ.Ο. του ΣΥΡΙΖΑ, Αλ. Τσίπρα, στην παρουσίαση του ψηφοδελτίου της δημοτικής κίνησης Ανοιχτή Πόλη | ΣΥΡΙΖΑ Συνασπισμός Ριζοσπαστικής Αριστεράς\nΗ σημερινή παρουσίαση του ψηφοδελτίου της Ανοιχτής Πόλης είναι μια απόδειξη ότι η δουλειά που κάνουμε τόσα χρόνια στο δήμο και τις γειτονιές της πόλης έχει ριζώσει.\nΤο ψηφοδέλτιο είναι ενωτικό, με κόσμο από πολλά ρεύματα της αριστεράς, της οικολογίας και ανένταχτους. Είναι ανανεωμένο με κόσμο που βρεθήκαμε στα κινήματα και στους αγώνες στις γειτονιές, ειδικούς επιστήμονες, διανοούμενος. Είναι μάχιμο, καθώς περιλαμβάνει εκπροσώπους από πολλές κοινωνικές ομάδες που σήμερα αντιστέκονται στην κυβέρνηση και το μνημόνιο της τρόικας.


Οι Ευρωπαίοι ανοίγουν τα χαρτιά τους πριν το Eurogroup – The Orzo\nΟι Ευρωπαίοι ανοίγουν τα χαρτιά τους πριν το Eurogroup\nΓεια σας, για να δούμε πώς «έτρεξε» η 2η Απριλίου…\n»»» Οδηγία στους αστυνομικούς να πυροβολούν όσους παραβιάζουν την καραντίνα για τον κορονοϊό, έδωσε ο πρόεδρος των Φιλιππινών Ροντρίγκο Ντουτέρτε, μετά τη συγκέντρωση πολιτών που είχαν βγει στους δρόμους αναζητώντας τροφή.\nΜάλιστα, σε τηλεοπτικό διάγγελμά του διαμήνυσε στους «απείθαρχους», ότι όποιος προκαλέσει πρόβλημα στο εξής, θα είναι νεκρός. «Θα σας στείλω στον τάφο», τόνισε !!!\nΟ κορονοϊός φέρνει όλο και πιο κοντά απολυταρχικές κυβερνήσεις, εκτιμά η εφημερίδα New York Times, η οποία παραθέτει σειρά παραδειγμάτων σε ολόκληρο των κόσμο, από τον Όρμπαν στην Ουγγαρία, μέχρι το Ισραήλ και τη Χιλή.\n«Καθώς οι νέοι αυστηροί κανόνες διευρύνονται, δίνουν τη δυνατότητα στις κυβερνήσεις να ελέγχουν τους πολίτες κυριολεκτικά και να επεμβαίνουν πάνω στα όρια του τι τελικά σημαίνει ελευθερία και τι όχι, ενώ δεν αποκλείεται να διαμορφώσουν την καθημερινότητα, την πολιτική και την οικονομία για τις επόμενες δεκαετίες», επισημαίνει το δημοσίευμα.\n«Θα μπορούσαμε να έχουμε σε πρώτο πλάνο μια παράλληλη έξαρση απολυταρχικών και κατασταλτικών μέτρων με την πανδημία να ακολουθεί» δήλωσε η Φιονουάλα Νι Αολαΐν (Fionnuala Ni Aolain), ειδική εισηγήτρια των Ηνωμένων Εθνών.\n»»» Σε αναστολή συμβάσεων προχωρούν «Θέμα», «Καθημερινή», «Παραπολιτικά», σύμφωνα με πληροφορίες που είδαν το φως της δημοσιότητας.\nΤην αρχή έκανε η «Εφημερίδα των Συντακτών», ενώ σειρά φέρονται να έχουν πάρει και ορισμένες τηλεοπτικές επιχειρήσεις, χωρίς να έχει ανακοινωθεί ποιες είναι αυτές.\nΟι μακροχρόνια άνεργοι να πάρουν το επίδομα των 800 ευρώ, ζητεί το Κίνημα Αλλαγής, επισημαίνοντας ότι 470.000 άνθρωποι είναι απροστάτευτοι.\nΟ υπουργός Οικονομικών Χρήστος Σταϊκούρας μιλώντας στη Βουλή, κινήθηκε σε άλλο μήκος κύματος. Όπως είπε, «ενεργοποιείται άμεσα το πρόγραμμα Κοινωφελούς Εργασίας για 36.500 άνεργους, ενώ τον Μάιο θα ξεκινήσουν προγράμματα που θα αφορούν περίπου 100.000 ανέργους».\n»»» Η ΕΙΝΑΠ ζήτησε από τον υπουργό Υγείας Βασίλη Κικίλια και υφυπουργό Υγείας Βασίλη Κοντοζαμάνη την άμεση απόσυρση και αντικατάσταση των μασκών που διανεμήθηκαν στο νοσοκομείο «Σωτηρία», οι οποίες -όπως καταγγέλλουν οι γιατροί- «δεν έχουν πιστοποίηση για ιατρική χρήση και δεν είναι υψηλής προστασίας αλλά είναι για την ατμοσφαιρική μόλυνση»!\nΕπίσης, απαίτησαν «να γίνει άμεσα διερεύνηση για τυχόν ευθύνες αρμοδίων, οι οποίοι διένειμαν το υλικό».\nΚύκλοι του υπουργείου Υγείας διαβεβαιώνουν ότι πρόκειται για μάσκες N95, κατάλληλες για ιατρική χρήση και εγκεκριμένες από την Επιτροπή Λοιμωξιολόγων-Εμπειρογνωμόνων.\nΔέσποινα Τοσονίδου, γιατρός – πρόεδρος Σωματείου Ασκληπιείου Βούλας στο Kontranews: Οι ίδιοι που μας λένε ήρωες σήμερα, το 2013 μας απέλυαν κι έκλειναν τις τοπικές μονάδες Υγείας.\nΜιλώντας στο κανάλι, τόνισε μεταξύ άλλων, τα εξής:\n-Δεν υπάρχει επάρκεια σε ΜΕΘ, οι μισές είναι ήδη καλυμμένες με διασωληνωμένους. Πρέπει να επιταχθούν οι ιδιωτικές κλίνες ΜΕΘ\n-Δεν υπάρχει επάρκεια προσωπικού. Τους 2.000 που λένε ότι ήδη προσλήφθηκαν δεν τους έχουμε δει στα νοσοκομεία, είναι μόνο στα χαρτιά. Απόδειξη ότι μετακινούν βιαίως Ιατρούς από τα κέντρα στα νοσοκομεία\n«Μείνετε σπίτι – Μείνετε ήσυχοι». Οταν μετακινούνται Ιατροί από τα Κέντρα Υγείας στο νοσοκομεία, τότε μένουν τα κέντρα Υγείας άδεια στις γειτονίες και στην περιφέρεια οι πολίτες δεν έχουν Ιατρό να απευθυνθούνε. Δεν έχουν οικογενειακό Ιατρό\n-Λένε ότι έρχονται μέσα ατομικής προστασίας, αλλά στα νοσοκομεία δεν έχει φτάσει τίποτα. Που είναι όλα αυτά τα μέσα ατομικής προστασίας\n-Ηδη 90 Ιατροί μολύνθηκαν από τον κορωνοϊό\nΟ Παναγιώτης Παπανικολάου, νευροχειρούργος στο Γενικό Νοσοκομείο Νίκαιας – Πειραιά, γενικός γραμματέας της Ομοσπονδίας Νοσοκομειακών Γιατρών (ΟΕΝΓΕ), δηλώνει ότι «οι αρχές υγείας της χώρας αιφνιδιάστηκαν» και πως «αντιμετώπισαν με λάθος σχεδιασμό την έναρξη της επιδημίας».\nΕιδικότερα, μεταξύ άλλων αναφέρει:\n«Προχτές έκανε μια δήλωση ο υπουργός υγείας. Είπε πως 4000 προσλήψεις έχουν εγκριθεί. Δεν μας είπε πόσες έχουν υλοποιηθεί. Επίσης είπε πως αυτή τη στιγμή έχουμε 870 κλίνες ΜΕΘ, δεν είπε ότι από αυτές οι 640 είναι στο ΕΣΥ. Πριν από 20 μέρες ήταν μόλις 560. Με πιέσεις άνοιξαν ακόμα 80. Δεν μας είπε, επίσης, πως οι 230 κλίνες ΜΕΘ των μεγάλων ιδιωτικών θεραπευτηρίων δεν θα διατεθούν για την επιδημία. Θα είναι για περιστατικά άλλης νοσηρότητας και θα αποζημιώνονται από τον ΕΟΠΥΥ με διπλάσιο νοσήλιο.\nΑντί το κράτος να επιτάξει τα μεγάλα ιδιωτικά θεραπευτήρια αυτό που γίνεται στην πράξη είναι να επιτάξουν εκείνα το κράτος. Και αυτό δεν είναι η πρώτη φορά που συμβαίνει. Υπάρχει ακόμα ένα στοιχείο που τονώνει την άποψη πως οι κρατούντες κοιτούν μόνο την επικοινωνία και όχι την ουσία.\nΕίναι απαράδεκτο στη χώρα να έχουν γίνει από την 1η Ιανουαρίου κάτι περισσότερα από 14.000 τεστ. Αν συγκρίνουμε το νούμερο με την αδελφή μας Κύπρο που η αναλογία είναι πάνω από 5.000 τεστ για 800.000 ανθρώπους τότε αντιλαμβανόμαστε πως δεν είμαστε σε θέση να βγάλουμε αξιόπιστα συμπεράσματα γύρω από τη διασπορά της νόσου. Και είναι απαράδεκτο να μη γίνονται τεστ εκεί που χρειάζεται.\nΥπάρχει μια οδηγία που λέει πως αν έχεις πυρετό αλλά δεν έχεις αναπνευστική δυσχέρεια τότε μείνε σπίτι. Από τη στιγμή που δεν υπάρχει οικογενειακός γιατρός στο χωριό ή τη γειτονιά τι λέμε στους ανθρώπους; Απλά να περιμένουν το θάνατο;\nΚαι από την άλλη υπάρχει ο κάθε τηλεαστέρας τύπου Τζόνις Παντελόνις που χωρίς ένδειξη, έτσι για πλάκα, πληρώνει 300 ευρώ για να κάνει, ιδιωτικά αλλά με τις πλάτες του κράτους, τεστ για και να κοτσάρει τα αποτελέσματα στο Ίνσταγκραμ μπας και πάρει πάρει περισσότερες καρδούλες από ποτέ. Το θέμα είναι πως τα περισσότερα από τα ιδιωτικά θεραπευτικά κέντρα απλά κάνουν λήψη δειγμάτων που με τη σειρά τους τα στέλνουν στο ινστιτούτο Παστέρ γιατί δεν έχουν τη δυνατότητα ανάλυσής τους. Δηλαδή μια σειρά τηλεψώνια απασχολούν ένα εργαστήριο σε συνθήκες πανδημίας απλά και μόνο για να κάνουν την πλάκα τους.\nΕπιμένω όμως να ρωτώ: “Κύριοι του Υπουργείου Υγείας γιατί δεν ανακοινώνετε τον αριθμό των υγειονομικών που έχουν αρρωστήσει;” Πέρα από αυτά έχουμε και ένα νέο φρούτο που έσκασε προχτές. Μια οδηγία να κλείσουν τα περιφερειακά ιατρεία της χώρας και οι ιατροί να μετακινηθούν στα νοσοκομεία. Για μένα αυτό είναι μια έμμεση παραδοχή πως δεν κάνουν προσλήψεις. Κλείνουν τρύπες με αποτέλεσμα να αφήνουν τα χωριά χωρίς γιατρούς».\nΚαταγγελία ΟΕΝΓΕ για την απαράδεκτη στάση της κρατικής τηλεόρασης:\n«Η ΟΕΝΓΕ εκφράζει την έντονη αποδοκιμασία των Νοσοκομειακών Γιατρών της χώρας για την απαράδεκτη στάση της κρατικής τηλεόρασης (ΕΡΤ), όσο αναφορά τη χθεσινή συνέντευξη τύπου της ΟΕΝΓΕ για τα σοβαρά θέματα Δημόσιας Περίθαλψης που σχετίζονται με την επιδημία.\nΚαι αυτό θα γίνει σαφές στις 7 Απρίλη, μέρα Πανελλαδικής δράσης.»\nΑνοιχτό το ενδεχόμενο να δοθούν τα 800 ευρώ Μάιο και Ιούνιο, άφησε ο υπουργός Εργασίας Γιάννης Βρούτσης. Όπως είπε, «εάν η χώρα δεν έχει βγει από την κρίση στα τέλη Απριλίου, θα διευρυνθεί και η χρονική περίμετρος των μέτρων».\n»»» Δεν σταματάει τις εισπρακτικές εταιρείες ο Άδωνις Γεωργιάδης: «Καλούν όσους δεν ανήκουν στις πληττόμενες κατηγορίες», λέει τώρα ο υπουργός Ανάπτυξης, προσθέτοντας ότι «δεν ενθαρρύνουμε τη γενική παύση πληρωμών»…\n»»» Πώς έδρασε η Νορβηγία στη χρηματοπιστωτική κρίση του 2008 και πώς «απαντά» στην κορονο-κρίση:\nΗ χώρα διαθέτει το μεγαλύτερο επενδυτικό ταμείο στον κόσμο, με περιουσιακά στοιχεία 950 δισεκατομμύρια δολάρια.\nΤο 2009 εκμεταλλεύθηκε την πτώση των τιμών των μετοχών, για να αγοράσει φθηνά. Ετσι, είχε θέσει τα θεμέλια για τη θεαματική άνοδο που σημείωσε η αξία των περιουσιακών του στοιχείων στη διάρκεια της δεκαετίας που ακολούθησε. Επίσης, το 2008 τα έσοδα της χώρας από το πετρέλαιο είχαν εκτιναχθεί και η κυβέρνηση τοποθέτησε τμήμα τους στο Ταμείο.\nΣήμερα, για να αντιμετωπίσει το οικονομικό της σοκ, που θεωρείται το χειρότερο των τελευταίων 50 ετών, ετοιμάζεται να προχωρήσει σε μια πρωτοφανή ρευστοποίηση τίτλων και περιουσιακών στοιχείων.\nΜείωση έως και 35% του ΑΕΠ στην Ελλάδα βλέπει ο ΟΟΣΑ, σε περίπτωση ολικής, ή και μερικής αναστολής, της οικονομικής δραστηριότητας λόγω της κορονο-κρίσης.\nΣύμφωνα με την έκθεση του Οργανισμού Οικονομικής Συνεργασίας και Ανάπτυξης, οι χώρες που θα πληγούν περισσότερο εκτός από την Ελλάδα, είναι το Μεξικό, η Γερμανία, η Ισπανία και η Σουηδία με απώλειες κοντά στο 30% του ΑΕΠ τους.\n»»» Για την Τρίτη 7 Απριλίου έχει προγραμματιστεί η τηλεσυνεδρίαση του Eurogroup, με αντικείμενο τα μέτρα που χρειάζονται για την αντιμετώπιση της κορονο-κρίσης, μετά την αποτυχημένη Σύνοδο Κορυφής της ΕΕ.\nΉδη, οι χώρες της Ευρωζώνης ανοίγουν τα χαρτιά τους, παίρνοντας θέσεις για τα εργαλεία που απαιτούνται. Τα κορονο-ομόλογα που ζητούν Γαλλία, Ισπανία κι άλλες έξι χώρες, ανάμεσά τους και η Ελλάδα, βρίσκουν τοίχο σε Γερμανία, Ολλανδία, Αυστρία και Φινλανδία.\nΤο Reuters έκανε λόγο για έναν συμβιβασμό που μπορεί να προκύψει πάνω σε ένα πακέτο μέτρων, το οποίο μπορεί να περιλαμβάνει τα εξής: α) Δάνεια από τον Ευρωπαϊκό Μηχανισμό Σταθερότητας (ESM), β) Δανεισμός από την Ευρωπαϊκή Τράπεζα Επενδύσεων (ΕΤΕπ), γ) Δανεισμός από την Ευρωπαϊκή Επιτροπή και δ) Αντασφάλιση της ανεργίας.\nΟ Ευρωπαϊκός Μηχανισμός Σταθερότητας είναι το κατάλληλο εργαλείο, στην βάση και των Συνθηκών της Ευρωπαϊκής Ένωσης, για την υπέρβαση αυτής της κρίσης, επιμένει η Γερμανία.\nΟ Γάλλος υπουργός Οικονομικών Μπρούνο Λεμέρ τάχθηκε υπέρ της ενεργοποίησης νέας χρηματοδότησης από την Ευρωπαϊκή Επενδυτική Τράπεζα για 200 δισ. ευρώ αλλά και υπέρ της πρότασης της Κομισιόν για την αντασφάλιση της ανεργίας.\nΣε άλλες του δηλώσεις στους Financial Times, επισήμανε ότι υπάρχουν σκέψεις για «ένα Ταμείο, το οποίο θα είναι περιορισμένης χρονικής διάρκειας και θα έχει τη δυνατότητα έκδοσης χρέους ως μια μακροπρόθεσμη απάντηση στην κρίση». Οπως ανέφερε, ιδέα του Ταμείου αποτελεί εξέλιξη της πρότασης του Γάλλου προέδρου Εμανουέλ Μακρόν για ευρωομόλογα ή coronabonds.\nΟ Ολλανδός πρωθυπουργός Μαρκ Ρούτε δήλωσε πώς θα προτιμούσε να κάνει ένα «δώρο» στις χώρες της ΕΕ, οι οποίες βρίσκονται σε δυσχερή οικονομική κατάσταση λόγω της κορονο-κρίσης παρά να εκδώσει ευρωομολόγο. Όπως είπε, θα επέλεγε τη θέσπιση ενός νέου ταμείου στήριξης παρά οι χώρες να χρησιμοποιούν τον Ευρωπαϊκό Μηχανισμό Σταθερότητας (ESM).\n«Με τα ευρωομόλογα οι Γερμανοί δεν θα πληρώσουν ούτε ένα ευρώ από το ιταλικό χρέος. Θα πετύχουμε απλώς καλύτερους οικονομικούς όρους, προς όφελος όλων», διεμήνυσε ο Ιταλός πρωθυπουργός Τζουζέπε Κόντε, τονίζοντας ότι «το ζητούμενο είναι να υιοθετηθεί ένα ευρωπαϊκό μοντέλο».\nΟ Ευρωπαίος επίτροπος Εσωτερικής Αγοράς Τιερί Μπρετόν δήλωσε πεπεισμένος πως τα κράτη-μέλη του μπλοκ θα καταφέρουν να καταλήξουν σε σύγκλιση για τον τρόπο εύρεσης νέων χρηματοδοτικών εργαλείων.\nΤην άποψη πως ο επόμενος κοινοτικός προϋπολογισμός πρέπει να έχει τη μορφή ενός «Σχεδίου Μάρσαλ», για να δώσει ώθηση ανάκαμψης στις χώρες και να αφήσουν πίσω την κρίση του κορωνοϊού, εξέφρασε η πρόεδρος της Ευρωπαϊκής Επιτροπής Ούρσουλα φον ντερ Λάιεν.\nΕπίσης, η πρόεδρος της Κομισιόν επισήμανε ότι έχουν κινητοποιηθεί από τους ευρωπαϊκούς θεσμούς 2,7 τρισεκατομμύρια ευρώ για την αντιμετώπιση της κορονο-κρίσης. Οπως διευκρίνισε, είναι το μεγαλύτερο ποσό που έχει διατεθεί ποτέ από την ΕΕ.\nEurogroup, ΕΙΝΑΠ, Κομισιόν, Νορβηγία, ΟΕΝΓΕ, κορονο-ομόλογο, κορονοϊός\n«Η πανδημία του κορονοϊού είναι η χειρότερη παγκόσμια κρίση μετά τον Β΄ Παγκόσμιο Πόλεμο»\nΟ κορονοϊός μεταδίδεται από τον αέρα με την αναπνοή;